qundao/data-zh-poetry huggingface dataset:
追用徐廉使参政子方申屠侍御致远张御史鹏飞元日倡酬韵六首·其四
作者：方回
朝代：宋

即是黄鶑紫燕时，稍晴肯放百花迟。
酒来尚许颜红借，春好何容鬓雪知。
扶杖可从灵寿赐，闻琴肯作孟尝悲。
山深粗有延年药，归老松根掘兔丝。
追用徐廉使參政子方申屠侍御致遠張御史鵬飛元日倡酬韻六首·其一
作者：方回
朝代：宋

萬馬鳴鞭欲曉時，閒人盥潄未妨遲。
兒童賀喜休多拜，卿相遷除不預知。
隨分乍醒仍乍醉，放懷無喜亦無悲。
新年自愛新詩好，歙硯梅邊洗刷絲。
追用徐廉使參政子方申屠侍御致遠張御史鵬飛元日倡酬韻六首·其三
作者：方回
朝代：宋

物有先時有後時，天工無早亦無遲。
飽禁夜雨元非惡，暗受春風或未知。
一死頻煩衰白報，三生不爲落紅悲。
解紛憶得吾家學，徑與揮刀截亂絲。
追用徐廉使參政子方申屠侍御致遠張御史鵬飛元日倡酬韻六首·其二
作者：方回
朝代：宋

名臣汲黯鄭當時，筆陣秦王將尉遲。
疾電震雷千里起，乖龍老蜃九淵知。
諸公猶羨歸田樂，老我終無叩角悲。
補衮得人卧桑野，可愁二月賣新絲。
追用徐廉使參政子方申屠侍御致遠張御史鵬飛元日倡酬韻六首·其五
作者：方回
朝代：宋

歲歲花時是病時，不爭春早與春遲。
陰晴謾復題窗記，節氣還因檢歷知。
杜若薦芳聊可采，秭歸啼苦未須悲。
老翁堪與少年競，勤把青銅照頷絲。
追用徐廉使參政子方申屠侍御致遠張御史鵬飛元日倡酬韻六首·其六
作者：方回
朝代：宋

七十翁非浪走時，夜窗自恨賦歸遲。
睡稀枕上無春夢，吟苦樓前有月知。
茅索願追田畯喜，瓜薪遥念室人悲。
却須天上綸言手，小爲農甿緩繭絲。
追用徐廉使參政子方申屠侍御致遠張御史鵬飛元日倡酬韻六首·其四
作者：方回
朝代：宋

即是黄鶑紫燕時，稍晴肯放百花遲。
酒來尚許顔紅借，春好何容鬢雪知。
扶杖可從靈壽賜，聞琴肯作孟嘗悲。
山深粗有延年藥，歸老松根掘兔絲。
送□景文長興丞
作者：方回
朝代：宋

太湖之岸環□縣，君所佐縣爲最雄。
其民無不挾利刃，往往殺人白晝中。
荻浦鹽丁更獰惡，輕舠出沒洪濤風。
邇來清霜凍天地，一掃蚊虻銷昏雺。
承平難治亂後易，況今官制權任同。
監尹丞簿設四職，圜坐决事皆宰公。
三可一否或二否，掀案擲硯紛相攻。
北人欺南恃氣力，但亦頗畏明與聰。
君才如此彼定服，豈敢專輒關節通。
弊根安在在俸薄，所至貪吏如蝗螽。
上征下取至民極，何異大蟲食小蟲。
百姓把盞長官受，餼牲器幣廄宇充。
自古書傳未之見，具人眉目心貙熊。
甚至唯恐盜不作，誣謂叛逆興兵戎。
村落讎殺小鬬鬩，一室作過千室空。
君昔茌平鳶肩翁，斗酒濯足游新豐。
略與常何草封事，便應入侍丹墀楓。
昌黎調笑崔藍田，哦二松間何匆匆。
敕君就此豈不屈，徑欲一往甦疲癃。
僚友二三戶七萬，照以胸次百鍊銅。
升堂熙怡一署字，鼓舞父老歌兒童。
書畫船過水晶宮，楊柳正綠花正紅，且爲老夫寄詩筒。
送□景文长兴丞
作者：方回
朝代：宋

太湖之岸环□县，君所佐县为最雄。
其民无不挟利刃，往往杀人白昼中。
荻浦盐丁更狞恶，轻舠出没洪涛风。
迩来清霜冻天地，一扫蚊虻销昏雺。
承平难治乱后易，况今官制权任同。
监尹丞簿设四职，圜坐决事皆宰公。
三可一否或二否，掀案掷砚纷相攻。
北人欺南恃气力，但亦颇畏明与聪。
君才如此彼定服，岂敢专辄关节通。
弊根安在在俸薄，所至贪吏如蝗螽。
上征下取至民极，何异大虫食小虫。
百姓把盏长官受，饩牲器币厩宇充。
自古书传未之见，具人眉目心貙熊。
甚至唯恐盗不作，诬谓叛逆兴兵戎。
村落雠杀小鬬阋，一室作过千室空。
君昔茌平鸢肩翁，斗酒濯足游新丰。
略与常何草封事，便应入侍丹墀枫。
昌黎调笑崔蓝田，哦二松间何匆匆。
敕君就此岂不屈，径欲一往苏疲癃。
僚友二三户七万，照以胸次百炼铜。
升堂熙怡一署字，鼓舞父老歌儿童。
书画船过水晶宫，杨柳正绿花正红，且为老夫寄诗筒。
送丘子正以能书入都併呈徐容斋阎靖轩卢处道集贤翰林三学士
作者：方回
朝代：宋

君不见古来九关虎豹守，入仕艰难无不有。
兴能一札秋槐黄，芒鞋布裙天下走。
攀援龙鳞万万手，咳唾骊珠万万口。
蓬莱无路弱水隔，七上十上空白首。
邂逅登名岂不偶，选坑沉沦十八九。
光范三书徒尔忙，子公一纸焉所取。
书生身体纵着翅，飞声未办廷臣右。
还知气至天地春，花者必花柳必柳。
中庸末章八引诗，三诗首言士所为。
衣锦尚絅潜虽伏，屋漏不高天听卑。
至隠至微至显见，鬼神森列何可欺。
斗间有气射古剑，石上无根生瑞芝。
快雨乍晴虹霓起，蛰虫欲振雷霆驰。
静中根本动中发，闇处精神明处知。
禊帖昔秘永禅师，不过纸上王羲之。
御史萧翼百计取，公等乃有胸中奇。
胸中奇者五色笔，可以补天可活国。
宗彝作绘衮作火，可但能书梵王译。
此之所宝玉非石，求而不藏卞和泣。
良贾韫椟什其袭，藏而不求价倍百。
公等翰墨今第一，谁云识字不得力。
借径文艺以致身，勋名政要无心得。
九万里迅扶摇风，今日朝廷贞观同。
联翩房杜肩王魏，试代常何草封事。
送丘子正以能書入都併呈徐容齋閻靖軒盧處道集賢翰林三學士
作者：方回
朝代：宋

君不見古來九關虎豹守，入仕艱難無不有。
興能一札秋槐黄，芒鞋布裙天下走。
攀援龍鱗萬萬手，咳唾驪珠萬萬口。
蓬萊無路弱水隔，七上十上空白首。
邂逅登名豈不偶，選坑沉淪十八九。
光範三書徒爾忙，子公一紙焉所取。
書生身體縱著翅，飛聲未辦廷臣右。
還知氣至天地春，花者必花柳必柳。
中庸末章八引詩，三詩首言士所爲。
衣錦尚絅潜雖伏，屋漏不高天聽卑。
至隠至微至顯見，鬼神森列何可欺。
斗間有氣射古劍，石上無根生瑞芝。
快雨乍晴虹霓起，蟄蟲欲振雷霆馳。
靜中根本動中發，闇處精神明處知。
禊帖昔秘永禪師，不過紙上王羲之。
御史蕭翼百計取，公等乃有胸中奇。
胸中奇者五色筆，可以補天可活國。
宗彝作繪衮作火，可但能書梵王譯。
此之所寶玉非石，求而不藏卞和泣。
良賈韞匵什其襲，藏而不求價倍百。
公等翰墨今第一，誰云識字不得力。
借徑文藝以致身，勳名政要無心得。
九萬里迅扶摇風，今日朝廷貞觀同。
聯翩房杜肩王魏，試代常何草封事。
送丘正之海鹽州教授二首·其一
作者：方回
朝代：宋

而立年前髭未長，金臺早已擅名場。
法書筆下蛟龍□，□句胸中錦繡腸。
斧藻一州專學校，枌榆卜舍近家鄉。
□□講道相傳授，不在槐花舉子忙。
送丘正之海鹽州教授二首·其二
作者：方回
朝代：宋

去年七月朔風潮，倒海排山蜃鱷驕。
亭□□□□□□，□宮未必盡飄颻。
隨宜補葺燈窗破，循序扶持粟廩□。
□友一心研義理，浙鄉風俗未蕭條。
送临安洪行之次鲜于伯几韵
作者：方回
朝代：宋

丈夫志四方，出户无万里。
焉能缩如蜗，鬰鬰久居此。
于思今子骏，落笔甫友美。
衮褒一字难，何独赏之子。
勿谓貌甚尫，力可拔象齿。
隘哉招海柳，讵识子路喜。
橄榄政復苦，异彼道傍李。
岂其谏涂开，可口不见纪。
峨峨黄金台，梯飈凌太紫。
大川楫方舟，明堂栋文梓。
新丰马周足，斗酒可以洗。
送仇仁近持山村图求屋赀
作者：方回
朝代：宋

浪多年二十，是事弗如之。
老我初登第，闻君早解诗。
风霜悬齿颊，锦绣簇肝脾。
才是通漫刺，谁非献屈巵。
贵人遗世患，寒士扼时危。
道泰官犹冷，身穷气未衰。
虽无间屋妾，已有肯堂儿。
村拟茅斋卜，山将画卷随。
贺成良匪易，裒益復奚疑。
岁稔田收倍，秋凉渚泛宜。
定应争倒屣，不惜共捐赀。
千斛归舟驶，梁文想预为。
送仇仁近持山村圖求屋貲
作者：方回
朝代：宋

浪多年二十，是事弗如之。
老我初登第，聞君早解詩。
風霜懸齒頰，錦繡簇肝脾。
才是通漫刺，誰非獻屈巵。
貴人遺世患，寒士扼時危。
道泰官猶冷，身窮氣未衰。
雖無間屋妾，已有肯堂兒。
村擬茅齋卜，山將畫卷隨。
賀成良匪易，裒益復奚疑。
歲稔田收倍，秋凉渚汎宜。
定應爭倒屣，不惜共捐貲。
千斛歸舟駛，梁文想預爲。
送來上人
作者：方回
朝代：宋

同公遊兩月，語少道懷深。
自了爲僧事，終無住院心。
□□攀老樹，蘚石上危岑。
蕭閣題詩處，何時肯重尋。
送來巡檢
作者：方回
朝代：宋

鐵甲金戈百戰攻，將軍未老紫髯穠。
早依討粵□□□，□受從驃合騎封。
驚邏三年微竊鼠，飛騰一日定採□。
□□訪舊燕臺去，誰采吾詩當菲葑。
送凌應蘭玉傳詩序·其一
作者：方回
朝代：宋

壬戌同先祖，登名四十年。
吾衰逃世網，子學紹家傳。
好作聲名計，姑隨仕宦緣。
王奇有故事，即見旅朝賢。
送凌應蘭玉傳詩序·其二
作者：方回
朝代：宋

保舉甘年進，何妨緩致身。
暫時刀筆吏，他日腹心臣。
□□全相似，唐詩更逼真。
多能乃畏謹，誰不與斯人。
送刘仲鼎浏阳教四首·其一
作者：方回
朝代：宋

□□今名郡，刘公昔硕师。
山留黄帝跸，水遶紫阳祠。
遣□□□足，陈言讲说疲。
□曾参到否，未有四书时。
送刘仲鼎浏阳教四首·其二
作者：方回
朝代：宋

□向湖南去，衡湘剩□□。
泪凝斑竹恨，骨冷葬鱼悲。
学□循常式，师生整旧现。
□轩何故道，无所为而为。
送刘元鼎
作者：方回
朝代：宋

高密非逢世，才堪学掾为。
稍容请禄米，聊復隠书帷。
要路终多险，清官未觉卑。
莼丝春正美，早寄鑑湖诗。
送刘叔有还古鼎·其一
作者：方回
朝代：宋

我尝飞过洞庭湖，但有青天地欲无。
出峡蜀人趋鼎澧，泝江荆阃救巴渝。
飘零诗酒全如梦，流落兵戈剩此躯。
今日昇平归去好，泛洲应有橘千株。
送刘叔有还古鼎·其二
作者：方回
朝代：宋

题诗曾到古桃川，回首惊嗟四十年。
画省郎官领宾客，白鬚道士似神仙。
合城围解江流沸，鄂渚兵豗广徼穿。
此处与公已相识，时筹前事一茫然。
送刘都事五十韵
作者：方回
朝代：宋

近人于仕宦，如以韩卢猎。
泰山有不见，得兽夸足捷。
学问夫何如，有书钥诸箧。
府史以为师，仅能署吏牒。
雕鞍骤肥马，画阁贮美妾。
万一至公相，岂堪任调燮。
老友刘密翁，早隶周孔业。
大辂鸾和鸣，大乐律吕协。
南省据都曹，不以贵自挟。
朋来多下交，宾至必谦接。
解官寓城东，座寒乏毡㲲。
高卧懒问选，两落秋蓂荚。
积薪后居上，彼勇哂吾怯。
为言耻孟晋，如病夏畦胁。
有时酤我饮，荒墅纵步屧。
果核饤俎豆，羹糁供匕筴。
居然道怀孚，宜尔情话接。
公才岂不知，大川宜作楫。
顾于名利波，未肯卜利涉。
人生惑外物，种种意欲惬。
高睨官爵梯，等级恨不躐。
愚窃窥此翁，嗜欲穽已敛。
宁为三省鲁，不慕一诺侠。
经史入胸中，邱陵堆重迭。
文词落笔下，布泉极熨帖。
庄重异新锐，详缓蔑虚詟。
谁欤心怏怏，或者言喋喋。
气帅直其内，义理为管摄。
归欤扫松楸，试负都门笈。
中书多缺员，闻早下堂帖。
不然肃政台，冠豸羣小慑。
分司江之南，亦足煦疲劣。
去当柳嘶𧉒，还及杏飞蝶。
鲰生岭海梦，尚忆鸢跕跕。
短随李广衣，长弹冯驩铗。
万死脱一生，粗免翳桑辄。
今年七十老，鬓秃无可镊。
与人素寡合，况又畏讼谍。
往往交游间，平地生巀嶪。
万里风枝殊，一旦合鹣鲽。
挥麈许谙听，曳履容追蹑。
公将北阙觐，我终南亩馌。
甚欲饯远郊，扶杖尾蹀躞。
愧无一杯酒，阳关唱红颊。
他人侈别筵，椎牛宰刚鬣。
而此何枵然，穷极棋无劫。
顾视童子佩，帨砺若觹韘。
持干富人肆，讵肯出质贴。
吟兹送行篇，终夜不交睫。
浩浩号西风，索索雨木叶。
送刘都事五十韵
作者：方回
朝代：宋
体裁：古风

近人于仕宦，如以韩卢猎。泰山有不见，得兽誇足捷。学问夫何如，有书钥诸箧。府史以为师，仅能署吏牒。雕鞍骤肥马，画阁贮美妾。万一至公相，岂堪任调燮。老友刘密翁，早隶周孔业。大辂鸾和鸣，大乐律吕协。南省据都曹，不以贵自挟。朋来多下交，宾至必谦接。解官寓城东，座寒乏毡氎。高卧懒问选，两落秋蓂荚。积薪后居上，彼勇哂吾怯。为言耻孟晋，如病夏畦胁。有时酤我饮，荒墅纵步屧。果核饤俎豆，羹糁供匕筴。居然道怀孚，宜尔情话接。公才岂不知，大川宜作楫。顾于名利波，未肯卜利涉。人生惑外物，种种意欲惬。高睨官爵梯，等级恨不躐。愚窃窥此翁，嗜欲阱已敛。宁为三省鲁，不慕一诺侠。经史入胸中，邱陵堆重叠。文词落笔下，布泉极熨帖。庄重异新锐，详缓蔑虚詟。谁欤心怏怏，或者言喋喋。气帅直其内，义理为管摄。归欤扫松楸，试负都门笈。中书多缺员，闻早下堂帖。不然肃政台，冠豸群小慑。分司江之南，亦足煦疲劣。去当柳嘶�，还及杏飞蝶。鲰生岭海梦，尚忆鸢跕跕。短随李广衣，长弹冯驩铗。万死脱一生，粗免翳桑辄。今年七十老，鬓秃无可镊。与人素寡合，况又畏讼谍。往往交游间，平地生巀嶪。万里风枝殊，一旦合鹣鲽。挥麈许谙听，曳履容追蹑。公将北阙觐，我终南亩馌。甚欲饯远郊，扶杖尾蹀躞。愧无一杯酒，《阳关》唱红颊。他人侈别筵，椎牛宰刚鬣。而此何枵然，穷极棋无劫。顾视童子佩，帨砺若觿韘。持干富人肆，讵肯出质贴。吟兹送行篇，终夜不交睫。浩浩号西风，索索雨木叶。
送前歙黟楚□□五首·其一
作者：方回
朝代：宋

歙山瘦露骨，歙水清□□。
歙尹清瘦人，意与山水淡。
居官俭以廉，饭茹或不糁。
解官卒难去，抱疾偃破毯。
冻僮仅缝补，羸马缺灌啖。
客至棋一局，无客书自览。
俗盲鬼神聋，跖徒肆豪敢。
害盈殊不验，君子例坎壈。
九关今可排，勿待雪生颔。
去去翱天衢，离别何足惨。
送前歙黟楚□□五首·其一
作者：方回
朝代：宋

歙山瘦露骨，歙水清□□。
歙尹清瘦人，意與山水淡。
居官儉以廉，飯茹或不糝。
解官卒難去，抱疾偃破毯。
凍僮僅縫補，羸馬缺灌啖。
客至棋一局，無客書自覽。
俗盲鬼神聾，跖徒肆豪敢。
害盈殊不驗，君子例坎壈。
九關今可排，勿待雪生頷。
去去翱天衢，離別何足慘。
送前歙黟楚□□五首·其三
作者：方回
朝代：宋

吏方居官時，美譽無不有。
及乎惡聲出，乃在解官後。
有勢易爲好，無勢易爲醜。
萬事要諸終，公論翻覆手。
請看楚大夫，得代數年久。
兩邑父老言，至今不改口。
予决未始私，餽獻無所受。
不爲病留此，熱官已唾取。
鼎貴何足云，人當論賢否。
黟歙君桐鄉，此亦足不朽。
送前歙黟楚□□五首·其二
作者：方回
朝代：宋

歙三萬戶多，黟戶減半少。
君才宜大用，何乃易而小。
易邑不易心，千江一月皎。
歙民時有謠，奪堇茹我蓼。
黟産足筒布，粗綌自纏繞。
黟之酒良佳，樽中無清醥。
歸來卧城東，賃閣臨木杪。
唯有一卷梅，古色暗錦褾。
高官躍大馬，鼓吹日擾擾。
廉吏無人知，酸吟夜連曉。
送前歙黟楚□□五首·其五
作者：方回
朝代：宋

儒者书隠公，昔持浙西节。
按一青溪令，闻者胆为裂。
先声到江东，庶亦有旌别。
似闻復留中，骎骎管喉舌。
君可持我诗，叩门细自列。
贪吏剧百巧，廉吏抱一拙。
拙廉名弗彰，巧贪位深窃。
何啻万蚊虻，日咂生民血。
我老死已近，分甘粮欲绝。
此公能荐君，长鬣幸未雪。
送前歙黟楚□□五首·其五
作者：方回
朝代：宋

儒者書隠公，昔持浙西節。
按一青溪令，聞者膽爲裂。
先聲到江東，庶亦有旌別。
似聞復留中，駸駸管喉舌。
君可持我詩，叩門細自列。
貪吏劇百巧，廉吏抱一拙。
拙廉名弗彰，巧貪位深竊。
何啻萬蚊虻，日咂生民血。
我老死已近，分甘糧欲絕。
此公能薦君，長鬣幸未雪。
送前歙黟楚□□五首·其四
作者：方回
朝代：宋

天王理万国，势必委诸吏。
制字从一史，执法不可二。
奈何雍也面，胸臆伏私意。
两讼一求捷，两役一求避。
含糊卒未决，徐徐较馈遗。
酒果若羔雁，书画及弊器。
到官一物无，去官百需备。
此县与彼县，大率不相异。
独有楚县尹，不肯作此事。
无钱买归舟，仆马亦顦顇。
送前歙黟楚□□五首·其四
作者：方回
朝代：宋

天王理萬國，勢必委諸吏。
製字從一史，執法不可二。
奈何雍也面，胸臆伏私意。
兩訟一求捷，兩役一求避。
含糊卒未决，徐徐較餽遺。
酒果若羔雁，書畫及弊器。
到官一物無，去官百需備。
此縣與彼縣，大率不相異。
獨有楚縣尹，不肯作此事。
無錢買歸舟，僕馬亦顦顇。
送劉仲鼎瀏陽教四首·其一
作者：方回
朝代：宋

□□今名郡，劉公昔碩師。
山留黄帝蹕，水遶紫陽祠。
遣□□□足，陳言講說疲。
□曾參到否，未有四書時。
送劉仲鼎瀏陽教四首·其三
作者：方回
朝代：宋

瀏陽吾未到，疇昔到長沙。
文定諸胡子，宣公故相□。
□□□已化，心皎月無瑕。
□□尋方冊，燈昏眼易花。
送劉仲鼎瀏陽教四首·其二
作者：方回
朝代：宋

□向湖南去，衡湘剩□□。
淚凝斑竹恨，骨冷葬魚悲。
學□循常式，師生整舊現。
□軒何故道，無所爲而爲。
送劉仲鼎瀏陽教四首·其四
作者：方回
朝代：宋

□□湘江潔，名應嶽麓齊。
扁舟先浙左，匹馬次江西。
眼可□今大，詩須到處題。
世人無陸學，一笑過金谿。
送劉元鼎
作者：方回
朝代：宋

高密非逢世，才堪學掾爲。
稍容請祿米，聊復隠書帷。
要路終多險，清官未覺卑。
蓴絲春正美，早寄鑑湖詩。
送劉叔有還古鼎·其一
作者：方回
朝代：宋

我嘗飛過洞庭湖，但有青天地欲無。
出峽蜀人趨鼎澧，泝江荆閫救巴渝。
飄零詩酒全如夢，流落兵戈剩此軀。
今日昇平歸去好，汎洲應有橘千株。
送劉叔有還古鼎·其二
作者：方回
朝代：宋

題詩曾到古桃川，回首驚嗟四十年。
畫省郎官領賓客，白鬚道士似神仙。
合城圍解江流沸，鄂渚兵豗廣徼穿。
此處與公已相識，時籌前事一茫然。
送劉都事五十韻
作者：方回
朝代：宋

近人於仕宦，如以韓盧獵。
泰山有不見，得獸誇足捷。
學問夫何如，有書鑰諸篋。
府史以爲師，僅能署吏牒。
雕鞍驟肥馬，畫閣貯美妾。
萬一至公相，豈堪任調燮。
老友劉密翁，早隸周孔業。
大輅鸞和鳴，大樂律呂協。
南省據都曹，不以貴自挾。
朋來多下交，賓至必謙接。
解官寓城東，座寒乏氈㲲。
高卧懶問選，兩落秋蓂莢。
積薪後居上，彼勇哂吾怯。
爲言恥孟晉，如病夏畦脅。
有時酤我飲，荒墅縱步屧。
果核飣俎豆，羹糝供匕筴。
居然道懷孚，宜爾情話接。
公才豈不知，大川宜作楫。
顧於名利波，未肯卜利涉。
人生惑外物，種種意欲愜。
高睨官爵梯，等級恨不躐。
愚竊窺此翁，嗜欲穽已斂。
寧爲三省魯，不慕一諾俠。
經史入胸中，邱陵堆重疊。
文詞落筆下，布泉極熨帖。
莊重異新銳，詳緩蔑虛讋。
誰歟心怏怏，或者言喋喋。
氣帥直其內，義理爲管攝。
歸歟掃松楸，試負都門笈。
中書多缺員，聞早下堂帖。
不然肅政臺，冠豸羣小懾。
分司江之南，亦足煦疲劣。
去當柳嘶𧉒，還及杏飛蝶。
鯫生嶺海夢，尚憶鳶跕跕。
短隨李廣衣，長彈馮驩鋏。
萬死脫一生，粗免翳桑輒。
今年七十老，鬢禿無可鑷。
與人素寡合，况又畏訟諜。
往往交游間，平地生巀嶪。
萬里風枝殊，一旦合鶼鰈。
揮麈許諳聽，曳履容追躡。
公將北闕覲，我終南畝饁。
甚欲餞遠郊，扶杖尾蹀躞。
愧無一杯酒，陽關唱紅頰。
他人侈別筵，椎牛宰剛鬣。
而此何枵然，窮極棋無劫。
顧視童子佩，帨礪若觹韘。
持干富人肆，詎肯出質貼。
吟茲送行篇，終夜不交睫。
浩浩號西風，索索雨木葉。
送医工郭耕道
作者：方回
朝代：宋

上古三皇轩农羲，天始有柱地有基。
腹虚与实疗民饥，心塞与开植民彝。
保民性命专厥司，握生杀权名曰医。
万事万物有偶奇，一阴一阳之所为。
五运六气相参差，流行百骸敷四肢。
河堤蚁窍如针锥，荣卫微爽颠不治。
沉裏浮表数及迟，指下难明审毫釐。
能肉其骨扶其危，神圣工巧古所推。
汴梁凯旋并门师，代州之郭天下知。
半留中原半南移，大方脉科三百朞。
黄金台边驿骑驰，大树古巷传言丝。
趣装北上扬喜眉，药囊香细温风吹。
肘后之秘神护持，本草我亦一二窥。
素问难经手曾披，但于一事似有疑。
左右心肝肾肺脾，女人反此背看之。
叔和脉经无此辞，託名为诀翻支离。
尺盛尺弱分两岐，句拙语俗意有疵。
举世附和莫钳锤，惟晁公武能辨兹。
欲攀易牙别渑淄，郭侯去矣不可羁。
丹砂赤箭参朮芝，豕苓鸡壅败鼓皮。
百发百中谨所施，楼护侯鲭勿涎垂。
弘景当有还山期，赠行聊效黄庭诗。
送吕主簿还任永丰
作者：方回
朝代：宋

吾友陆太初，擢第岁丙辰。
同舟下歙滩，羣英对枫宸。
于时程讷相，中书秉洪钧。
拔我魏静翁，丞郎厕朝绅。
明年去其位，出使洞庭滨。
回也实同行，两见桃源春。
己未入江险，鄂城飞战尘。
近岁亡国相，再造夸庚申。
金陵留举子，始获识伟人。
公年二十三，太初之馆宾。
回年三十四，太初之乡邻。
四十六载别，世事难具陈。
后岁公七袠，明年我八旬。
雪髯对举酒，谈诗如有神。
健笔涸湖海，便腹罗星辰。
匪玉亦匪珠，自有席上珍。
近世浇薄俗，百僞无一真。
二老举措间，復还天地淳。
醉乡闢坦途，永无荆与榛。
傍观果孰识，无怀葛天民。
一邑主簿领，内省忘屈伸。
归隠匡庐峰，寄雁或可频。
送吕才甫之官合肥
作者：方回
朝代：宋
体裁：五言律诗

妙年半五十，分刺合肥城。楚俗虽尊武，淮乡已息兵。草霜校秋猎，花雨课春耕。退食应多暇，书灯夜夜明。
送吳僧慶閒上人
作者：方回
朝代：宋

唐僧窮島可，應是筆能追。
投卷初來此，迴船忽去之。
味□工會合，情淡慣分離。
許讀紅樓集，昌黎亦贈詩。
送吴僧庆閒上人
作者：方回
朝代：宋

唐僧穷岛可，应是笔能追。
投卷初来此，迴船忽去之。
味□工会合，情淡惯分离。
许读红楼集，昌黎亦赠诗。
送呂主簿還任永豐
作者：方回
朝代：宋

吾友陸太初，擢第歲丙辰。
同舟下歙灘，羣英對楓宸。
於時程訥相，中書秉洪鈞。
拔我魏靜翁，丞郎厠朝紳。
明年去其位，出使洞庭濱。
回也實同行，兩見桃源春。
己未入江險，鄂城飛戰塵。
近歲亡國相，再造誇庚申。
金陵留舉子，始獲識偉人。
公年二十三，太初之館賓。
回年三十四，太初之鄉鄰。
四十六載別，世事難具陳。
後歲公七袠，明年我八旬。
雪髯對舉酒，談詩如有神。
健筆涸湖海，便腹羅星辰。
匪玉亦匪珠，自有席上珍。
近世澆薄俗，百僞無一真。
二老舉措間，復還天地淳。
醉鄉闢坦途，永無荆與榛。
傍觀果孰識，無懷葛天民。
一邑主簿領，內省忘屈伸。
歸隠匡廬峰，寄雁或可頻。
送呂才甫之官合肥
作者：方回
朝代：宋

妙年半五十，分刺合肥城。
楚俗雖尊武，淮鄉已息兵。
草霜校秋獵，花雨課春耕。
退食應多暇，書燈夜夜明。
送周君之余姚讲授
作者：方回
朝代：宋

绛帐飘然适海涯，月明任意拣南枝。
腹中书不烦行李，床上琴堪当侍儿。
马队定无元亮句，草堂宁有稚珪移。
他年会作安刘事，且向深山茹紫芝。
送周君之餘姚講授
作者：方回
朝代：宋

絳帳飄然適海涯，月明任意揀南枝。
腹中書不煩行李，牀上琴堪當侍兒。
馬隊定無元亮句，草堂寧有稚珪移。
他年會作安劉事，且向深山茹紫芝。
送周府尹三首·其一
作者：方回
朝代：宋

潇洒名州吏事门，公余应已尽跻攀。
钟鱼寺寺藏深树，楼阁家家见好山。
几许烟云藜杖外，无边风月锦囊间。
俸钱节缩余多少，只买奇书数种还。
送周府尹三首·其一
作者：方回
朝代：宋

瀟灑名州吏事門，公餘應已盡躋攀。
鍾魚寺寺藏深樹，樓閣家家見好山。
幾許煙雲藜杖外，無邊風月錦囊間。
俸錢節縮餘多少，只買奇書數種還。
送周府尹三首·其三
作者：方回
朝代：宋

詩家周賀與方干，三載同吟七里灘。
晚節我惟甘豹隠，妙年公合快鵬摶。
昔叨舊尹迎新尹，今愧前官送後官。
朔野炎陬天地闊，寄書會面兩應難。
送周府尹三首·其三
作者：方回
朝代：宋

诗家周贺与方干，三载同吟七里滩。
晚节我惟甘豹隠，妙年公合快鹏抟。
昔叨旧尹迎新尹，今愧前官送后官。
朔野炎陬天地阔，寄书会面两应难。
送周府尹三首·其二
作者：方回
朝代：宋

樂土豐年舊觀還，使君心事最相關。
祇因標致清於水，便有聲名重若山。
一室爐香書史畔，萬家杯酒管弦間。
漢庭選表虛公府，白玉鳴珂未許攀。
送周汉东入都并呈徐学士子方阎学士子静卢学士处道
作者：方回
朝代：宋

同是黄山采药人，相逢十载客中身。
赘疣天地吾无用，萍梗江湖子亦贫。
曳组定趋金马署，扬鞭初闯玉京尘。
徐阎卢老如相问，向道犹余漉酒巾。
送周漢東入都并呈徐學士子方閻學士子靜盧學士處道
作者：方回
朝代：宋

同是黄山採藥人，相逢十載客中身。
贅疣天地吾無用，萍梗江湖子亦貧。
曳組定趨金馬署，揚鞭初闖玉京塵。
徐閻盧老如相問，向道猶餘漉酒巾。
送和仲寬壽陽尉
作者：方回
朝代：宋

青衫淝水去，亦足慰高年。
縣以州名壽，官於尉號仙。
戰場潜鬼火，耕野起人煙。
綵棒無勞設，蒲輪下九天。
送嚴陵汪學正巽元併寄趙賓暘
作者：方回
朝代：宋

子去桐江路，諸生迓水濱。
爲言前郡守，獨憶老詩人。
揖拜衣冠古，歌游棟宇新。
故吾誰見念，辛苦戰場塵。
送天台楊仲儒秀才如北
作者：方回
朝代：宋

送君詩者悉豪雄，男子身窮道不窮。
爲問何憑遊海內，唯應所恃在胸中。
渡過淮水即河水，路背南風多北風。
誰料褐衣抱珠璧，九霄夜月貫長虹。
送天目吳君實館越·其一
作者：方回
朝代：宋

天目山人客鑑湖，請言近世兩鴻儒。
洪平齋集親抄否，陸放翁詩背誦無。
綠芡紫蓴乘月採，黄精白朮入雲鋤。
土毛未負將軍腹，萬卷撐腸定不枯。
送天目吳君實館越·其二
作者：方回
朝代：宋

試問推潮鬼定知，幾吳幾越幾西施。
八千又見陰陵散，十九終存曲水之。
我輩不當爭外物，如君可用要人詩。
勉哉往學南山豹，端復深藏霧雨姿。
送天目吴君实馆越·其一
作者：方回
朝代：宋

天目山人客鑑湖，请言近世两鸿儒。
洪平斋集亲抄否，陆放翁诗背诵无。
绿芡紫莼乘月采，黄精白朮入云锄。
土毛未负将军腹，万卷撑肠定不枯。
送天目吴君实馆越·其二
作者：方回
朝代：宋

试问推潮鬼定知，几吴几越几西施。
八千又见阴陵散，十九终存曲水之。
我辈不当争外物，如君可用要人诗。
勉哉往学南山豹，端復深藏雾雨姿。
送太平州張府判鈔庫官還任
作者：方回
朝代：宋

判州垂闊步，筦庫忽斜飛。
談笑胸無物，精神眼有威。
將門生貴種，詩域悟玄機。
捉月江頭路，吟鞍幾醉歸。
送孙君文还桐庐二首·其二
作者：方回
朝代：宋

时违运往岂无才，老气峥嵘隘九垓。
漫仕有声徐偃国，赋归不愧子陵台。
相逢苦雨泥双屐，可及晴湖泛一杯。
忽又趁潮上桐濑，山中春笋正堪煨。
送孫元京還講舍
作者：方回
朝代：宋

袖有銛鋒日夜磨，刻雕宇宙奈君何。
俗談世念神山隔，人品詩評白眼多。
大似石宮元子詠，更能銅斗孟生歌。
暮年我亦詞華落，欲卜溪鄰買釣蓑。
送孫君文還桐廬二首·其一
作者：方回
朝代：宋

談笑丁年取甲科，一官潦倒鬢今皤。
飛騰尚覺聲名在，枯槁其如骨相何。
舌鼓風雷無與敵，胸吞海嶽未爲多。
向來一紀桐江上，殊欠先生共切磨。
送孫君文還桐廬二首·其二
作者：方回
朝代：宋

時違運往豈無才，老氣崢嶸隘九垓。
漫仕有聲徐偃國，賦歸不愧子陵臺。
相逢苦雨泥雙屐，可及晴湖汎一杯。
忽又趁潮上桐瀨，山中春笋正堪煨。
送宋昶明仲湖州学录
作者：方回
朝代：宋

为学有本末，根固枝必稠。
又如水有源，源清无浊流。
颜子先四勿，韶冕患不优。
曾子贵者三，岂于笾豆求。
九经始慎独，八目正乃修。
我嗟半山学，不识濂溪周。
远取湖学意，粗迹穷雕锼。
边防与水利，讲诸萤案头。
是致青苗法，规摹国师刘。
汲汲淬事功，方寸俱缪悠。
尧舜不牧羊，羿射奡荡舟。
农圃有弗如，问陈有弗酬。
国定一正君，此道轲传丘。
茂叔二程张，貛郎疾如仇。
永乐西事败，谈兵兹可羞。
陵夷至宣靖，地下噬脐不。
此心主精一，焉用功利谋。
所以汗背勃，见嗤户牖侯。
君今录泮事，往遨白苹洲。
臆对议湖学，岂无苕溪鸥。
送宋昶明仲湖州學錄
作者：方回
朝代：宋

爲學有本末，根固枝必稠。
又如水有源，源清無濁流。
顔子先四勿，韶冕患不優。
曾子貴者三，豈於籩豆求。
九經始慎獨，八目正乃脩。
我嗟半山學，不識濂溪周。
遠取湖學意，粗迹窮雕鎪。
邊防與水利，講諸螢案頭。
是致青苗法，規摹國師劉。
汲汲淬事功，方寸俱繆悠。
堯舜不牧羊，羿射奡盪舟。
農圃有弗如，問陳有弗酬。
國定一正君，此道軻傳丘。
茂叔二程張，貛郎疾如仇。
永樂西事敗，談兵茲可羞。
陵夷至宣靖，地下噬臍不。
此心主精一，焉用功利謀。
所以汗背勃，見嗤戶牖侯。
君今錄泮事，往遨白蘋洲。
臆對議湖學，豈無苕溪鷗。
送宜興張教授彥高
作者：方回
朝代：宋

憶我南湖老，循王又有孫。
新升陽羨郡，改觀大成門。
官異吏曹冗，士知師道尊。
諸生果成服，此事要深論。
送家自昭慈湖山長
作者：方回
朝代：宋

我身即此庵，要識一個自。
自心爲庵主，太陽了不二。
太陽本常明，天半隔以地。
朝紅正晝白，暮夜黄黑異。
其明未嘗減，西沒復東出。
此心亦如此，外物爲之累。
去蔽實在我，豈可自壅閟。
日能自用力，疾鞭扶桑轡。
心可自用心，明德永弗墜。
節飲自少醉，寡欲自少寐。
自己有此寶，碎璧肯自棄。
慈湖言本心，似亦無可議。
未發缺存養，所見恐未粹。
子往拜其祠，於焉設講肆。
長短審取舍，予奪謹廢置。
天日揭義理，慎勿狥私意。
厚土埋金烏，吾說可一篲。
大明曉常升，難瞇萬目視。
老禪駡祖法，不妨略一試。
送家自昭慈湖山长
作者：方回
朝代：宋
体裁：古风

我身即此庵，要识一个自。自心为庵主，太阳了不二。太阳本常明，天半隔以地。朝红正昼白，暮夜黄黑异。其明未尝减，西没复东出。此心亦如此，外物为之累。去蔽实在我，岂可自壅閟。日能自用力，疾鞭扶桑辔。心可自用心，明德永弗坠。节饮自少醉，寡欲自少寐。自己有此宝，碎璧肯自弃。慈湖言本心，似亦无可议。未发缺存养，所见恐未粹。子往拜其祠，于焉设讲肆。长短审取舍，予夺谨废置。天日揭义理，慎勿徇私意。厚土埋金乌，吾说可一彗。大明晓常升，难眯万目视。老禅骂祖法，不妨略一试。
送家自昭慈湖山长
作者：方回
朝代：宋

我身即此庵，要识一个自。
自心为庵主，太阳了不二。
太阳本常明，天半隔以地。
朝红正昼白，暮夜黄黑异。
其明未尝减，西没復东出。
此心亦如此，外物为之累。
去蔽实在我，岂可自壅閟。
日能自用力，疾鞭扶桑辔。
心可自用心，明德永弗坠。
节饮自少醉，寡欲自少寐。
自己有此宝，碎璧肯自弃。
慈湖言本心，似亦无可议。
未发缺存养，所见恐未粹。
子往拜其祠，于焉设讲肆。
长短审取舍，予夺谨废置。
天日揭义理，慎勿狥私意。
厚土埋金乌，吾说可一篲。
大明晓常升，难瞇万目视。
老禅駡祖法，不妨略一试。
送岳德裕如大都
作者：方回
朝代：宋

岳忠武王炎兴中，才跨光世俊世忠。
人见百战百胜功，孰知洙泗储心胸。
姦桧忮忍摧英雄，秦贼之臭传无穷。
忠武馨香逈不同，鬼神呵护垂箕弓。
子子孙孙有祖风，允文允武足临容。
敦以阅乐诗书崇，维德裕甫明且聪。
昭文大学其宗公，招之使来有秋鸿。
贤父贤兄笑颜红，酌酒赆别浮金钟。
有马有车舟有篷，脯腊湩酪羊豕熊。
藕莲梨枣苹蕰葑，罍之俎之笾豆丰。
文宾诗客罔不从，軷祀而行气如虹。
浙之西而淮之东，中原广大尧民雍。
邹鲁齐赵森儒宫，默会寸心豁双瞳。
卢沟之水何溶溶，五门佳气瞻鬰葱，殿上日月朝衮龙。
马亿万万休战攻，猎围发踪无豜豵。
海东青上天无穹，天鹅脑碎飘虚空。
书生匪我求童蒙，桥门冠带新辟廱。
六艺一经或一通，加之官爵与磨砻。
千里虎符百里铜，君遨王京登丹枫。
即霑一命寿乃翁，归欤不见橘霜浓。
近在新年桃李秾，鶑鶑燕燕飞蝶蜂。
满斟环坐绣芙蓉，春满一家和气融。
我有一言如药石，后生仕宦非所急。
明时用人略梯级，况乃要路荐引密，集贤翰林真可得。
我身自有本来物，官小官高何损益。
君家万卷刻书籍，此事乃一大功德。
陶铸青衿千百亿，归而求之不凿壁。
一灯可费十年力，然后自观语与默。
一默浩养百虫蛰，一语九霄轰霹雳。
送岳德裕如大都
作者：方回
朝代：宋

岳忠武王炎興中，才跨光世俊世忠。
人見百戰百勝功，孰知洙泗儲心胸。
姦檜忮忍摧英雄，秦賊之臭傳無窮。
忠武馨香逈不同，鬼神呵護垂箕弓。
子子孫孫有祖風，允文允武足臨容。
敦以閲樂詩書崇，維德裕甫明且聰。
昭文大學其宗公，招之使來有秋鴻。
賢父賢兄笑顔紅，酌酒贐別浮金鍾。
有馬有車舟有篷，脯臘湩酪羊豕熊。
藕蓮梨棗蘋蕰葑，罍之俎之籩豆豐。
文賓詩客罔不從，軷祀而行氣如虹。
浙之西而淮之東，中原廣大堯民雍。
鄒魯齊趙森儒宮，默會寸心豁雙瞳。
盧溝之水何溶溶，五門佳氣瞻鬰葱，殿上日月朝衮龍。
馬億萬萬休戰攻，獵圍發蹤無豜豵。
海東青上天無穹，天鵝腦碎飄虛空。
書生匪我求童蒙，橋門冠带新辟廱。
六藝一經或一通，加之官爵與磨礱。
千里虎符百里銅，君遨王京登丹楓。
即霑一命壽乃翁，歸歟不見橘霜濃。
近在新年桃李穠，鶑鶑燕燕飛蝶蜂。
滿斟環坐繡芙蓉，春滿一家和氣融。
我有一言如藥石，後生仕宦非所急。
明時用人略梯級，况乃要路薦引密，集賢翰林真可得。
我身自有本來物，官小官高何損益。
君家萬卷刻書籍，此事乃一大功德。
陶鑄青衿千百億，歸而求之不鑿壁。
一燈可費十年力，然後自觀語與默。
一默浩養百蟲蟄，一語九霄轟霹靂。
送崑山州教劉表姪
作者：方回
朝代：宋

紫陽山下世婚姻，幾度家因火後貧。
早是前修曾種德，政須後嗣更禔身。
秋霜白筆辭臺掾，夜雨青燈管士人。
碩果元來真不食，未妨徐動蟄雷春。
送师好古归青社
作者：方回
朝代：宋

姓字喧吟社，吟鬚亦未生。
更能十年读，讵止一时名。
政尔推英俊，终然要老成。
闻韶问遗俗，肯学饭牛声。
送師好古歸青社
作者：方回
朝代：宋

姓字喧吟社，吟鬚亦未生。
更能十年讀，詎止一時名。
政爾推英俊，終然要老成。
聞韶問遺俗，肯學飯牛聲。
送常德教赵君
作者：方回
朝代：宋

岳阳州城危楼前，无地但有水与天。
一点之青惟君山，四顾汹涌心茫然。
吾尝北风吹湖船，飞过洞庭一日间。
高桅一昂摩日边，及其一低如沉渊。
竈不可炊薪不燃，跃出釜水如盆翻。
神惊魄裭干坤颠，江豚出没蛟鼍掀。
小儿号啼大人眠，猫呕狗吐流腥涎。
饥僵渴仆三不餐，自晓至昏缩若拳。
始从武口入武川，然后相贺性命完。
龙阳县西百丈牵，古鼎大镇控羣蛮。
丹砂水银充市廛，千机织锦绿红鲜。
北上江陵通襄樊，南接长沙衡岳连。
陶渊明记桃花源，访寻遗迹扬吾鞭。
长松巨柏万且千，近人不畏猨猱悬。
琴床药炉溅瀑泉，白髪道士如神仙。
尺许大字铁屈盘，吾诗颇奇留刊镌。
此事一往四十年，至今夜犹梦湘沅。
隆准云孙腹便便，昔者金门班鹭鸳。
胡为近亦寒无毡，屑往芹宫专冷官。
略有廪粟有俸钱，饭虽不足聊粥饘。
风雅之后闻屈原，千古哀怨离骚传。
惟楚有材实多贤，幸为人师何憾旃。
坎流叵测行止难，或逆而泝顺而沿。
可不随机信天缘，竹枝歌声宫商宣。
木奴洲畔饶风烟，三年当有诗千篇。
送常德教趙君
作者：方回
朝代：宋

岳陽州城危樓前，無地但有水與天。
一點之青惟君山，四顧洶湧心茫然。
吾嘗北風吹湖船，飛過洞庭一日間。
高桅一昂摩日邊，及其一低如沉淵。
竈不可炊薪不燃，躍出釜水如盆翻。
神驚魄裭乾坤顛，江豚出沒蛟鼉掀。
小兒號啼大人眠，貓嘔狗吐流腥涎。
饑僵渴仆三不餐，自曉至昏縮若拳。
始從武口入武川，然後相賀性命完。
龍陽縣西百丈牽，古鼎大鎮控羣蠻。
丹砂水銀充市廛，千機織錦綠紅鮮。
北上江陵通襄樊，南接長沙衡岳連。
陶淵明記桃花源，訪尋遺跡揚吾鞭。
長松巨柏萬且千，近人不畏猨猱懸。
琴床藥爐濺瀑泉，白髪道士如神仙。
尺許大字鐵屈盤，吾詩頗奇留刊鎸。
此事一往四十年，至今夜猶夢湘沅。
隆準雲孫腹便便，昔者金門班鷺鴛。
胡爲近亦寒無氈，屑往芹宮專冷官。
略有廩粟有俸錢，飯雖不足聊粥饘。
風雅之後聞屈原，千古哀怨離騷傳。
惟楚有材實多賢，幸爲人師何憾旃。
坎流叵測行止難，或逆而泝順而沿。
可不隨機信天緣，竹枝歌聲宮商宣。
木奴洲畔饒風煙，三年當有詩千篇。
送广信山长赵然明
作者：方回
朝代：宋

宅本词人杰，祠今学者宗。
才华明斧藻，师范服章缝。
竭力鑽书蠹，乘时补袞龙。
勉旃企乡达，徽国荷尧封。
送康彥博文夫吉州教長句二十韻
作者：方回
朝代：宋

廟廊謁賢飯吐哺，留子翰林不肯住。
閻公大學今儒宗，邀子同宿玉堂霧。
曰我天南有嚴親，滫瀡旨甘奉朝暮。
得一泮水廣文官，匹馬扁舟遂南渡。
未愛紅藥當階翻，但憶芝山携酒句。
江東自鄱泝江西，郡曰青原洲白鷺。
歐陽文逮周益公，誠齋詩傳楊長孺。
比戶弦誦家書燈，子往爲師異瓜戍。
人才爐冶入老手，鏌鋣干將由我鑄。
即今場屋已無用，五言省題八韻賦。
人心天理不可磨，秉彝物則常如故。
五天竺國身出神，三蓬萊山臂生羽。
緇黄引之入迷途，殘魄零魂應悔誤。
昌黎原道孟七篇，除蚘剗蟯剔魚蠹。
子當以此據臯比，正正邪邪明舉錯。
本根樹立謹心術，節目設張行法度。
子曾精讀萬卷書，子又遠遊萬里路。
諸生北面孰不服，窮理盡性擺傳註。
天民先覺敢自許，作成後進定無數。
送康彦博文夫吉州教长句二十韵
作者：方回
朝代：宋

庙廊谒贤饭吐哺，留子翰林不肯住。
阎公大学今儒宗，邀子同宿玉堂雾。
曰我天南有严亲，滫瀡旨甘奉朝暮。
得一泮水广文官，匹马扁舟遂南渡。
未爱红药当阶翻，但忆芝山携酒句。
江东自鄱泝江西，郡曰青原洲白鹭。
欧阳文逮周益公，诚斋诗传杨长孺。
比户弦诵家书灯，子往为师异瓜戍。
人才炉冶入老手，镆铘干将由我铸。
即今场屋已无用，五言省题八韵赋。
人心天理不可磨，秉彝物则常如故。
五天竺国身出神，三蓬莱山臂生羽。
缁黄引之入迷途，残魄零魂应悔误。
昌黎原道孟七篇，除蚘刬蛲剔鱼蠹。
子当以此据皋比，正正邪邪明举错。
本根树立谨心术，节目设张行法度。
子曾精读万卷书，子又远游万里路。
诸生北面孰不服，穷理尽性摆传註。
天民先觉敢自许，作成后进定无数。
送廣信山長趙然明
作者：方回
朝代：宋

宅本詞人傑，祠今學者宗。
才華明斧藻，師範服章縫。
竭力鑽書蠹，乘時補衮龍。
勉旃企鄉達，徽國荷堯封。
送张仲实宜兴州教授
作者：方回
朝代：宋

天未丧斯文，遯翁续思孟。
戒慎恐惧传，源流独也正。
□□中节情，未发为善性。
人己不睹闻，了无一可侦。
上璧□□朗，下譬深渊靓。
尚復有形迹，两物相照映。
人心统性情，本□垢可净。
鬼神不能知，匣中未开镜。
所以古君子，一恬□□□。
学者当此时，养之惟以敬。
述者于兹明，作者于兹圣。
三畏孰为首，战兢保天命。
武林子张子，早执文□□。
□□将相家，炎绍四大姓。
未应钓渭□，□□□□□。
□□□□□，□见退之病。
中年有省悟，坐觉浮华屏。
宜兴□□□，□□闻且榜。
诸生望绛帐，□以慰郊迎。
朱子所着书，率□□□□。
当于谨独上，有法更究竟。
送张伯起入都二首·其一
作者：方回
朝代：宋

元侯可文学，未壮冠貂蝉。
之子观光日，前修致政年。
芹宫堪注拟，瓜戍尚迟延。
定有羣公荐，班行缀集贤。
送张古心明道山长
作者：方回
朝代：宋

恭惟程伯子，远绍孔门真。
间气千年聚，遗书万禩新。
金陵明道长，草泽古人心。
坐席诸生侍，春风迹未陈。
送张子敬湖南宣慰司都事
作者：方回
朝代：宋

湘水绿，湘山青。南衡岳，北洞庭。
太微翼轸相纬经。上直长沙老人星，
其下潭府甲南溟。有芷弥岸兰弥汀，
骚人墨客纫芳馨。丹砂黄金翡翠翎，
日中百贾喧雷霆。艳舞皓歌酣旗亭，
王宫细腰夸娉婷。如斗如蜜餐楚萍，
谁其能赋吊独醒。厥今宣幕小朝廷，
如君人物犹典刑。可振儒铎鸣道铃，
无使斯文沦晦冥。南轩大名揭南斗，
南轩旧轩无恙否。君能一出扶颠手，
亦足与之同不朽。
送张子敬湖南宣慰司都事
作者：方回
朝代：宋

湘水绿，湘山青。
南衡岳，北洞庭。
太微翼轸相纬经。
上直长沙老人星，其下潭府甲南溟。
有芷弥岸兰弥汀，骚人墨客纫芳馨。
丹砂黄金翡翠翎，日中百贾喧雷霆。
艷舞皓歌酣旗亭，王宫细腰夸娉婷。
如斗如蜜餐楚萍，谁其能赋弔独醒。
厥今宣幕小朝廷，如君人物犹典刑。
可振儒铎鸣道铃，无使斯文沦晦冥。
南轩大名揭南斗，南轩旧轩无恙否。
君能一出扶颠手，亦足与之同不朽。
送张录事诚二首·其一
作者：方回
朝代：宋

歙州江见底，录事亦如之。
休吏早封印，访僧閒着棋。
旧鞍羸马出，矮屋破帘垂。
行处与住处，官清人不知。
送张慵庵
作者：方回
朝代：宋

南望闽浙北望淮，山水江东此郡佳。
眼有一尘辜眺览，腹无千古费安排。
剪刀锋快云裁句，练带溪长月繫怀。
独见张侯富才思，不同余子醉金钗。
送張仲實宜興州教授
作者：方回
朝代：宋

天未喪斯文，遯翁續思孟。
戒慎恐懼傳，源流獨也正。
□□中節情，未發爲善性。
人己不睹聞，了無一可偵。
上璧□□朗，下譬深淵靚。
尚復有形迹，兩物相照映。
人心統性情，本□垢可淨。
鬼神不能知，匣中未開鏡。
所以古君子，一恬□□□。
學者當此時，養之惟以敬。
述者於茲明，作者於茲聖。
三畏孰爲首，戰兢保天命。
武林子張子，早執文□□。
□□將相家，炎紹四大姓。
未應釣渭□，□□□□□。
□□□□□，□見退之病。
中年有省悟，坐覺浮華屏。
宜興□□□，□□聞且榜。
諸生望絳帳，□以慰郊迎。
朱子所著書，率□□□□。
當於謹獨上，有法更究竟。
送張伯起入都二首·其一
作者：方回
朝代：宋

元侯可文學，未壯冠貂蟬。
之子觀光日，前修致政年。
芹宮堪注擬，瓜戍尚遲延。
定有羣公薦，班行綴集賢。
送張伯起入都二首·其二
作者：方回
朝代：宋

西湖風景異，因仕住桐川。
太守令求宅，諸生爲買田。
冷官清可喜，遠道老堪憐。
何似嚴灘守，投簪二十年。
送張古心明道山長
作者：方回
朝代：宋

恭惟程伯子，遠紹孔門真。
間氣千年聚，遺書萬禩新。
金陵明道長，草澤古人心。
坐席諸生侍，春風迹未陳。
送張子敬湖南宣慰司都事
作者：方回
朝代：宋

湘水綠，湘山青。
南衡嶽，北洞庭。
太微翼軫相緯經。
上直長沙老人星，其下潭府甲南溟。
有芷彌岸蘭彌汀，騷人墨客紉芳馨。
丹砂黄金翡翠翎，日中百賈喧雷霆。
艷舞皓歌酣旗亭，王宮細腰誇娉婷。
如斗如蜜餐楚萍，誰其能賦弔獨醒。
厥今宣幕小朝廷，如君人物猶典刑。
可振儒鐸鳴道鈴，無使斯文淪晦冥。
南軒大名揭南斗，南軒舊軒無恙否。
君能一出扶顛手，亦足與之同不朽。
送張慵庵
作者：方回
朝代：宋

南望閩浙北望淮，山水江東此郡佳。
眼有一塵辜眺覽，腹無千古費安排。
剪刀鋒快雲裁句，練带溪長月繫懷。
獨見張侯富才思，不同餘子醉金釵。
送張錄事誠二首·其一
作者：方回
朝代：宋

歙州江見底，錄事亦如之。
休吏早封印，訪僧閒著棋。
舊鞍羸馬出，矮屋破簾垂。
行處與住處，官清人不知。
送張錄事誠二首·其二
作者：方回
朝代：宋

雖然精吏道，不肯失民心。
但飲鄰牆井，猶償月俸金。
舉家惟菜味，附邑更棠陰。
久弄周昌印，臨文勿太深。
送徐似之歸新城
作者：方回
朝代：宋

趁潮小緩轉船頭，不枉湖山十日留。
喜得閻徐二學士，爲傳佳句過中州。
送徐君奇入燕
作者：方回
朝代：宋

貌寢如孫叔，貲單未計然。
曾微方朔辯，已過買臣年。
插翅能踰海，乘槎可上天。
問君何所恃，珠玉富千篇。
送徐如心如婺源三十韵
作者：方回
朝代：宋

之子成春服，欢言驾出游。
残红三月路，迭翠万山州。
夏后乘輴泽，轩皇炼药丘。
旷平初渺莽，屈曲渐深幽。
比县干戈偃，诸村盗贼收。
室庐还旧贯，邸店竞新修。
蚕月门多鐍，秧田草尽耰。
画龙沽肆古，槛虎驿程修。
天目蟠根远，王干设险遒。
径纡横巨石，涧洁见游鯈。
岳势攀衡霍，星文摘斗牛。
桑麻敦本业，笋蕨胜珍羞。
谷冷长杉密，冈温早茗抽。
宣平何处在，太白此中求。
仙墅丹池火，僧庐野竹秋。
农谈通稗史，骚咏入樵讴。
楚雨三江外，吴云五岭头。
夕阳彭蠡浦，潮水浙河流。
西望番君国，东思越相州。
孰云民俗俭，政尔士风优。
舆隶知周孔，章缝盛鲁邹。
圣贤一道续，天地四书留。
阙里瞻庠序，师臣拜冕旒。
永怀枌梓故，能奠藻芹不。
灵顺王封庙，华光佛氏楼。
端能无鬼责，焉所匪神庥。
矧是儒家彦，初非贾客俦。
诗材工捃摭，意匠极雕锼。
佳句垂千古，浮荣等一沤。
吾家紫阳下，肯作寄书邮。
送徐如心如婺源三十韻
作者：方回
朝代：宋

之子成春服，歡言駕出遊。
殘紅三月路，疊翠萬山州。
夏后乘輴澤，軒皇煉藥丘。
曠平初渺莽，屈曲漸深幽。
比縣干戈偃，諸村盜賊收。
室廬還舊貫，邸店競新修。
蠶月門多鐍，秧田草盡耰。
畫龍沽肆古，檻虎驛程脩。
天目蟠根遠，王干設險遒。
徑紆橫巨石，澗潔見游鯈。
嶽勢攀衡霍，星文摘斗牛。
桑麻敦本業，笋蕨勝珍羞。
谷冷長杉密，岡溫早茗抽。
宣平何處在，太白此中求。
仙墅丹池火，僧廬野竹秋。
農談通稗史，騷詠入樵謳。
楚雨三江外，吳雲五嶺頭。
夕陽彭蠡浦，潮水浙河流。
西望番君國，東思越相州。
孰云民俗儉，政爾士風優。
輿隸知周孔，章縫盛魯鄒。
聖賢一道續，天地四書留。
闕里瞻庠序，師臣拜冕旒。
永懷枌梓故，能奠藻芹不。
靈順王封廟，華光佛氏樓。
端能無鬼責，焉所匪神庥。
矧是儒家彥，初非賈客儔。
詩材工捃摭，意匠極雕鎪。
佳句垂千古，浮榮等一漚。
吾家紫陽下，肯作寄書郵。
送慵庵不及用韻奉寄
作者：方回
朝代：宋

東城追迹過西關，橋上紛紛送客還。
携酒踟躕才水次，鳴珂躞蹀已雲間。
摘茶貿食民尤窶，掘蕨燒畬土不閒。
細爲明時問疲俗，往來亦足當游山。
送戴帅初信州教授
作者：方回
朝代：宋

伏羲之后几万年，尧舜八圣孟一贤。
谁学其学传其传，□明间气生戴先。
上庠文声撑青天，高揭兰闱十名前。
□□隻字宫商宣，岂但场屋着祖鞭。
早合玉堂照金莲，□□□衣常退然。
擢第三十二载间，昔日朱颜今苍颜。
踰冠□□□□班，垂迫耳顺犹在閒。
一任金陵绛帐还，近始再调□□山。
得非世道多间关，乍可不仕避险艰。
四男二女膝□环，束修餬口莱衣斑。
我宿冒忝博士官，稠众中□□□□。
□□直上秋天寒，得公老笔不厌看。
雄文两魁□□□，□□柄国韬祸端。
老夫寻遭霜简弹，白首相逢徒□□。
□□□给瓮虀酸，人生出处如此难。
送戴帥初信州教授
作者：方回
朝代：宋

伏羲之後幾萬年，堯舜八聖孟一賢。
誰學其學傳其傳，□明間氣生戴先。
上庠文聲撐青天，高揭蘭闈十名前。
□□隻字宮商宣，豈但場屋著祖鞭。
早合玉堂照金蓮，□□□衣常退然。
擢第三十二載間，昔日朱顔今蒼顔。
踰冠□□□□班，垂迫耳順猶在閒。
一任金陵絳帳還，近始再調□□山。
得非世道多間關，乍可不仕避險艱。
四男二女膝□環，束脩餬口萊衣斑。
我宿冒忝博士官，稠衆中□□□□。
□□直上秋天寒，得公老筆不厭看。
雄文兩魁□□□，□□柄國韜禍端。
老夫尋遭霜簡彈，白首相逢徒□□。
□□□給甕虀酸，人生出處如此難。
送方仲和信州学正二首·其一
作者：方回
朝代：宋

公论干坤万古留，秋崖秋壑两般秋。
尚思下惠甘三黜，肯向新都羡五侯。
籍甚故家佳玉树，彼哉亡国阽金瓯。
同乡同姓仍同榜，喜见烟中跨竈楼。
送方仲和信州學正二首·其一
作者：方回
朝代：宋

公論乾坤萬古留，秋崖秋壑兩般秋。
尚思下惠甘三黜，肯向新都羨五侯。
籍甚故家佳玉樹，彼哉亡國阽金甌。
同鄉同姓仍同榜，喜見煙中跨竈樓。
送方仲和信州學正二首·其二
作者：方回
朝代：宋

科第官資異昔年，束書聊憩玉山前。
師生講暇臯比地，兄弟吟高雁字天。
虛谷宗生雙鬢禿，秋崖家學一燈傳。
向來晦靜相逢處，諸老猶應有斷編。
送方巖夫四首·其一
作者：方回
朝代：宋

河南徙歙徙浮光，逮徙莆田派愈長。
六出長官刺史百，端平最數鐵庵方。
送方巖夫四首·其三
作者：方回
朝代：宋

巨山蒙仲昔同官，對峙詩家兩將壇。
昭武即今聞有子，文星高照七閩寒。
送方巖夫四首·其二
作者：方回
朝代：宋

同姓同年綰左符，嶺南萬里送孀孤。
先君遺墨今猶在，爲問封州有後無。
送方巖夫四首·其四
作者：方回
朝代：宋

紫陽山下一燈寒，曾守桐廬七里灘。
空手去官□一物，詩名聊得繼方干。
送方復大宣城学录·其一
作者：方回
朝代：宋

莆田鄣郡本同宗，更着深衣臭味同。
秃笔有天犹易补，孤灯无地可能容。
不趋宰相翘材馆，宁纠诸侯泮水宫。
十载凤池科尚在，已应一举首登龙。
送方復大宣城學錄·其一
作者：方回
朝代：宋

莆田鄣郡本同宗，更著深衣臭味同。
禿筆有天猶易補，孤燈無地可能容。
不趨宰相翹材館，寧糾諸侯泮水宮。
十載鳳池科尚在，已應一舉首登龍。
送方復大宣城學錄·其二
作者：方回
朝代：宋

方氏來南漢閏時，蒸嘗所在富孫枝。
歙溪真應仙翁墓，嚴瀨玄英處士祠。
邂逅弟兄元共祖，殷勤子我總能詩。
因風不要花瓜顆，梅老遺篇幸寄之。
送曹士弘四明丈亭巡检并呈前尚书翰林学士王公伯厚
作者：方回
朝代：宋

之子博古今，妙年着儒冠。
顾肯易戎服，屑为游徼官。
未喜弓力武，尚爱虀盐酸。
紫面颊骨耸，赤心胆气完。
得非真将种，终当拜汉坛。
曰予俎豆学，素不梦粪棺。
甬东富海物，槁鲜供烹餐。
曰予岂嗜味，啖茹实所安。
共惟伯厚父，三入专金銮。
万古贮胸次，四溟涸毫端。
今年七十五，两纪歌考槃。
举世一影独，晚进再拜难。
庶几因此行，抠衣趋门阑。
幸不辞孺悲，昼夜勤仰钻。
列宿共辰极，众羽朝祥鸾。
万物各从类，同心臭如兰。
去去不可追，着鞭驶征鞍。
我亦意欲往，惜哉步蹒跚。
送曹士弘四明丈亭巡檢并呈前尚書翰林學士王公伯厚
作者：方回
朝代：宋

之子博古今，妙年著儒冠。
顧肯易戎服，屑爲游徼官。
未喜弓力武，尚愛虀鹽酸。
紫面頰骨聳，赤心膽氣完。
得非真將種，終當拜漢壇。
曰予俎豆學，素不夢糞棺。
甬東富海物，槁鮮供烹餐。
曰予豈嗜味，啖茹實所安。
共惟伯厚父，三入專金鑾。
萬古貯胸次，四溟涸毫端。
今年七十五，兩紀歌考槃。
舉世一影獨，晚進再拜難。
庶幾因此行，摳衣趨門闌。
幸不辭孺悲，晝夜勤仰鑽。
列宿共辰極，衆羽朝祥鸞。
萬物各從類，同心臭如蘭。
去去不可追，著鞭駛征鞍。
我亦意欲往，惜哉步蹣跚。
送曹鼎臣君鑄二首·其一
作者：方回
朝代：宋

上下房曹氏，嘗從譜系知。
科名凡幾榜，家世例能詩。
文獻風流在，才猷仕宦宜。
速須旁郡祿，歸慰老親思。
送曹鼎臣君鑄二首·其二
作者：方回
朝代：宋

氣骨今年改，除綸定不難。
勿言官職小，足庇戶門寒。
楚雨禾猶綠，燕霜樹已丹。
故人如見問，家尚寄嚴灘。
送李伯英
作者：方回
朝代：宋

八十三岁李鹤田，我兄事之后八年。
有弟有弟来见我，我亦待之如弟然。
鹤田鹤田真神仙，读万卷书忘蹄筌。
鈎银画铁笔下字，咳珠唾玉胸中篇。
维伯英甫父深斋，我未识之人称贤。
相观骨骼听议论，九皋之鸣绍家传。
□□□□我所敬，论宋勿论唐以前。
文名第一欧永叔，诗名第一黄庭坚。
节义第一文丞相，三士鼎峙撑青天。
隠逸第一□□人，拾吾鹤田其谁旃。
君不见西汉四皓起商颜，羽□□□刘氏绵。
又不见东汉子陵卧严滩，足加帝腹摇星躔。
鹤田为严之处则九鼎重，鹤田为皓之出则九鼎安，吾将以子伯英之行卜之焉。
送李伯英
作者：方回
朝代：宋

八十三歲李鶴田，我兄事之後八年。
有弟有弟來見我，我亦待之如弟然。
鶴田鶴田真神仙，讀萬卷書忘蹄筌。
鈎銀畫鐵筆下字，咳珠唾玉胸中篇。
維伯英甫父深齋，我未識之人稱賢。
相觀骨骼聽議論，九臯之鳴紹家傳。
□□□□我所敬，論宋勿論唐以前。
文名第一歐永叔，詩名第一黄庭堅。
節義第一文丞相，三士鼎峙撐青天。
隠逸第一□□人，拾吾鶴田其誰旃。
君不見西漢四皓起商顔，羽□□□劉氏綿。
又不見東漢子陵卧嚴灘，足加帝腹摇星躔。
鶴田爲嚴之處則九鼎重，鶴田爲皓之出則九鼎安，吾將以子伯英之行卜之焉。
送李君佐游浙东
作者：方回
朝代：宋

鑑湖北棹迓征鸿，昭代干坤靡不容。
运际包荒连茹泰，时当养正出泉蒙。
暂为掾史司刀笔，遄许勋名上鼎钟。
看取汉家有故事，赵尧犹得拜三公。
送李君佐游浙東
作者：方回
朝代：宋

鑑湖北棹迓征鴻，昭代乾坤靡不容。
運際包荒連茹泰，時當養正出泉蒙。
暫爲掾史司刀筆，遄許勳名上鼎鐘。
看取漢家有故事，趙堯猶得拜三公。
送李杍黟县·其一
作者：方回
朝代：宋

黟县小桃川，年来异昔年。
民间何所苦，兵后最堪怜。
石墨湮深井，秋秔斸废田。
喜闻新令尹，清白有家传。
送李杍黟縣·其一
作者：方回
朝代：宋

黟縣小桃川，年來異昔年。
民間何所苦，兵後最堪憐。
石墨湮深井，秋秔斸廢田。
喜聞新令尹，清白有家傳。
送李杍黟縣·其二
作者：方回
朝代：宋

邑貧風俗儉，君去共弦歌。
持己心宜肅，臨民色要和。
寒儒尤可念，巨室已無多。
好與諸耆舊，商量細撫摩。
送李際可婺源州學正
作者：方回
朝代：宋

星源初建郡，芹泮視諸侯。
前序聯官長，公堂糾士流。
彥章陸贄作，元晦孟軻儔。
遺帙三年飽，畬租少莫憂。
送李震鶴田姪就題其詩集
作者：方回
朝代：宋

駟馬未多疏受去，竹林且擬阮咸遊。
想見天風鶴鳴和，月臨蕙帳夜山秋。
送杜景齊歸平陽二首·其一
作者：方回
朝代：宋

每憶東甌郡，柑花入夢香。
市人無素服，田婦亦紅粧。
鱟蟹豐漁戶，犀珠聚䌖商。
年登猶足樂，何必殢錢塘。
送杜景齊歸平陽二首·其二
作者：方回
朝代：宋

君住平陽縣，無家不讀書。
計偕今已廢，師授未應疏。
兵革崩騰後，衣冠喪蕩餘。
別懷似難寫，吾道竟何如。
送杜景齐归平阳二首
作者：方回
朝代：宋

每忆东瓯郡，柑花入梦香。
市人无索服，田妇亦红妆。
鲎蟹丰渔户，犀珠聚𦈜商。
年登犹足乐，何必殢钱塘。
送杜景齐归平阳二首·其一
作者：方回
朝代：宋

每忆东瓯郡，柑花入梦香。
市人无素服，田妇亦红粧。
鲎蟹丰渔户，犀珠聚䌖商。
年登犹足乐，何必殢钱塘。
送杜景齐归平阳二首·其二
作者：方回
朝代：宋

君住平阳县，无家不读书。
计偕今已废，师授未应疏。
兵革崩腾后，衣冠丧荡余。
别怀似难写，吾道竟何如。
送杨刚中嘉定州教
作者：方回
朝代：宋

忽似登黄甲，元来本白丁。
官清专学校，恩重感朝廷。
侧听吴侬语，讙传蜀产灵。
儒风嗣言偃，子细为谈经。
送林學正愛梅二首·其一
作者：方回
朝代：宋

早與梅花歃血盟，歲寒同社保幽貞。
八詩共識林和靖，一賦誰知宋廣平。
邂逅老夫傳此本，殷勤今日送君行。
開元宰相和羹事，鐵石心腸待晚成。
送林學正愛梅二首·其二
作者：方回
朝代：宋

平生自號愛梅人，家住江南野水濱。
屋角暫辭千樹雪，馬頭猶带一枝春。
馨香事業終須在，酸苦工夫盍少伸。
莫學君家舊處士，西湖空老太平身。
送柴廷玉靜得
作者：方回
朝代：宋

爛柯峰下碧溪雲，元自龜山一派分。
羅仲素初同此脈，朱元晦始張吾軍。
儻知柴氏潜心學，未數徐魁徑畈文。
近喜識荆靜得老，名家知道更多聞。
送楊剛中嘉定州教
作者：方回
朝代：宋

忽似登黄甲，元來本白丁。
官清專學校，恩重感朝廷。
側聽吳儂語，讙傳蜀産靈。
儒風嗣言偃，子細爲談經。
送楊復之歸吾里
作者：方回
朝代：宋

四十青春七十翁，客樓時得一樽同。
子將仕矣雲霄上，我合歸歟澗谷中。
凉夜歲星守南斗，豐年江國喜西風。
許追父老雞豚社，爲說猶能醉頰紅。
送歙尉牛宝臣
作者：方回
朝代：宋

身骑瘦马着练衣，能俭谁云俸入微。
延礼老儒令子拜，束钤蛮卒到村稀。
向来髯漆今成雪，此去袍青合换绯。
为报乡邻索南物，锦囊惟有好诗归。
送歙尉牛寶臣
作者：方回
朝代：宋

身騎瘦馬著練衣，能儉誰云俸入微。
延禮老儒令子拜，束鈐蠻卒到村稀。
向來髯漆今成雪，此去袍青合換緋。
爲報鄉鄰索南物，錦囊惟有好詩歸。
送江泰发晦庵书院小学教谕
作者：方回
朝代：宋

翩然归去两芒鞋，朱子书堂小学斋。
好向四书寻骨髓，敢辞五岭役筋骸。
晦传可是终无愧，遯筮谁知晚□佳。
前哲持身但如此，知时岂不有吾侪。
送江泰發晦庵書院小學教諭
作者：方回
朝代：宋

翩然歸去兩芒鞋，朱子書堂小學齋。
好向四書尋骨髓，敢辭五嶺役筋骸。
晦傳可是終無愧，遯筮誰知晚□佳。
前哲持身但如此，知時豈不有吾儕。
送汪以南教授·其一
作者：方回
朝代：宋

郡文学掾未宜卑，四七元勋所愿为。
归兴忽如忆鲈鲙，閒心肯復恋皋比。
郑虔粱肉非无分，薛令桑榆竟自奇。
想见田园有余乐，时能寄我和陶诗。
送汪以南教授·其一
作者：方回
朝代：宋

郡文學掾未宜卑，四七元勳所願爲。
歸興忽如憶鱸鱠，閒心肯復戀臯比。
鄭虔粱肉非無分，薛令桑榆竟自奇。
想見田園有餘樂，時能寄我和陶詩。
送汪以南教授·其三
作者：方回
朝代：宋

独冷儒官亦独清，前贤补处讵云轻。
后山三任入东观，修水七年留北京。
底用过多求美宦，自应垂后保香名。
赠言我竟无堪说，笑指篱边秋菊英。
送汪以南教授·其三
作者：方回
朝代：宋

獨冷儒官亦獨清，前賢補處詎云輕。
後山三任入東觀，脩水七年留北京。
底用過多求美宦，自應垂後保香名。
贈言我竟無堪說，笑指籬邊秋菊英。
送汪以南教授·其二
作者：方回
朝代：宋

未至無氈坐客寒，興闌自欲早休官。
新下澤車款段馬，舊逢掖衣章甫冠。
冷看群飛終可愕，真能勇退豈爲難。
人生底是閒居好，心穩神清夢亦安。
送汪庭芝高士如严州·其二
作者：方回
朝代：宋

书符呪水空多事，辟谷熬铅苦用心。
閒读异书痛饮酒，佳时亦復一弹琴。
送汪庭芝高士如嚴州·其一
作者：方回
朝代：宋

四海無家只一身，桐江西上訪仙真。
七年太守吾聊爾，况汝窮山管道人。
送汪庭芝高士如嚴州·其三
作者：方回
朝代：宋

我致仕年死期近，汝出家時生理難。
滄海桑田何可料，一杯別酒莫留殘。
送汪庭芝高士如嚴州·其二
作者：方回
朝代：宋

書符呪水空多事，辟穀熬鉛苦用心。
閒讀異書痛飲酒，佳時亦復一彈琴。
送汪復心饒州教
作者：方回
朝代：宋

派出魚龍氏，聲摇虎豹關。
兩司千里泮，一退四年閒。
學孔誰如孔，晞顔我亦顔。
不應但携酒，日日看芝山。
送溪堂方先生五世孙观归马金
作者：方回
朝代：宋

河南迁汉歙东乡，迁歙西乡自有唐。
溪老堂堂首科级，茅田亹亹冠文场。
考亭郢鄂桑梓友，孝庙干淳鸳鹭行。
五世贤孙吾获识，根源同是洛阳方。
送溪堂方先生五世孫觀歸馬金
作者：方回
朝代：宋

河南遷漢歙東鄉，遷歙西鄉自有唐。
溪老堂堂首科級，茅田亹亹冠文場。
考亭郢鄂桑梓友，孝廟乾淳鴛鷺行。
五世賢孫吾獲識，根源同是洛陽方。
送溫州學正陳希靜
作者：方回
朝代：宋

多士推溫學，耆儒佐冷官。
雖爲絳帳亞，似可錦衣看。
父老時枌社，師生日杏壇。
在家書宦考，三歲定朝端。
送滕玉霄張元樸管押地理書入都
作者：方回
朝代：宋

滕侯酒酣宇宙窄，長嘯詩成鬼神泣。
謫仙後身今李白，一錦宮袍猶未得。
張侯乃翁官鼎軸，芸香家藏百萬牘。
朝窗夜檠吟不足，政須天下書遍讀。
四海萬國天一家，東盡蟠木西流沙。
貢珍未貴貴圖籍，卉服颶風窮島涯。
玉堂衆雋修國史，搜書北方遣名士。
若欲講知南地理，亦合南州起才子。
所以滕侯暨張侯，聯翩同作中原遊。
夜靜長虹貫明月，春風穩送江天舟。
張侯富貴素所有，相門會見魯拜後。
滕侯遭遇夫豈偶，飄然掉臂奮空手。
金匱石室紬瑶編，大書特書筆如椽。
成就堯典禹貢篇，不數班固司馬遷。
送王宣慰中斋上温州·其一
作者：方回
朝代：宋

两朝参预庆源长，愧我蒹葭玉树傍。
先世幸联龙虎榜，难兄復接鹭鹓行。
江东连帅迎前纛，浙左侯藩饯去艎。
每愧淡交无以报，愿闻所至有甘棠。
送王宣慰中齋上溫州·其一
作者：方回
朝代：宋

兩朝參預慶源長，愧我蒹葭玉樹傍。
先世幸聯龍虎榜，難兄復接鷺鵷行。
江東連帥迎前纛，浙左侯藩餞去艎。
每愧淡交無以報，願聞所至有甘棠。
送王宣慰中齋上溫州·其二
作者：方回
朝代：宋

夢草堂邊下榻時，隙駒四十五年馳。
東嘉太守真知己，西里先生共賦詩。
前輩風流元不遠，故家文獻未全衰。
留耕相種書元帥，好與儒壇建鼓旗。
送男存心如燕二月二十五日夜走笔古体·其一
作者：方回
朝代：宋
体裁：古风

我年三十四，鄂汉脱战场。四月扁舟东，生汝于建康。九载鹤山门，静翁还鹓行。实为旧主人，别意殊徊徨。尔时京湖阃，开府罗才良。吕氏贤父子，欲我高腾骧。补以□□爵，江岸司征航。既而今左辖，千骑如池阳。携我一家往，郡斋代表章。汝姊始四岁，同尔归南堂。明年辛酉秋，浙漕鹗荐翔。道山此大恩，给我鬻爵郎。别省第一人，见知梧与杭。不学执国柄，似道贪如狼。其客福建子，莹中狼如羊。厥子偶不第，乃独憾老方。谗之于似道，阴幽弩机张。廷试复第一，考官文赵常。易置乙科首，尔岂识臭香。萧艾压兰蕙，我心亦不忙。仕宦天有命，岂由人低昂。不意毒愈盛，廖真嬖人仓。五百彼何知，四遭白简霜。故尝忤林耠，何至嗾郭阊。鲁港出师败，虮臣叫九苍。数其十可斩，乃先窜炎荒。诛之木绵庵，身死国亦亡。为相亡人国，自合以命偿。匪我快私愤，人欲抽尔肠。台谏我不就，出守邻故乡。
送男存心如燕二月二十五日夜走笔古体·其一
作者：方回
朝代：宋

我年三十四，鄂汉脱战场。
四月扁舟东，生汝于建康。
九载鹤山门，静翁还鹓行。
实为旧主人，别意殊徊徨。
尔时京湖阃，开府罗才良。
吕氏贤父子，欲我高腾骧。
补以□□爵，江岸司征航。
既而今左辖，千骑如池阳。
携我一家往，郡斋代表章。
汝姊始四岁，同尔归南堂。
明年辛酉秋，浙漕鹗荐翔。
道山此大恩，给我鬻爵郎。
别省第一人，见知梧与杭。
不学执国柄，似道贪如狼。
其客福建子，莹中狼如羊。
厥子偶不第，乃独憾老方。
谗之于似道，阴幽弩机张。
廷试復第一，考官文赵常。
易置乙科首，尔岂识臭香。
萧艾压兰蕙，我心亦不忙。
仕宦天有命，岂由人低昂。
不意毒愈盛，廖真嬖人仓。
五百彼何知，四遭白简霜。
故尝忤林秴，何至嗾郭阊。
鲁港出师败，虮臣叫九苍。
数其十可斩，乃先窜炎荒。
诛之木绵庵，身死国亦亡。
为相亡人国，自合以命偿。
匪我快私愤，人欲抽尔肠。
台谏我不就，出守邻故乡。
送男存心如燕二月二十五日夜走笔古体·其二
作者：方回
朝代：宋

大物既归周，裸士来殷商。
夷齐与箕微，均为识三纲。
我所领小垒，可容久徜徉。
亦欲拾之去，羣盗纷寇攘。
勉强不得已，芟恶完善良。
完国非我责，完郡亦何伤。
幸保千里民，不为剑戟戕。
姦鬼伏肘腋，两贼程与黄。
门生讦座主，婿不顾糟糠。
妄告无反坐，官吏饱贿赃。
一朝掷笏绶，仅有书几囊。
辛巳至庚子，阖门饥欲僵。
二十年不仕，愚意谁揣量。
苟生内自愧，一思汗如浆。
焉得挂海席，万里穷扶桑。
茅屋荫松菊，槿篱畦芋姜。
读书粗知道，晦遯攀余芳。
诗文亦不俗，千篇垂琳琅。
今汝往筮仕，已踰四十强。
萧然乏行李，艰甚谋聚粮。
此皆我之过，弃官畏祸殃。
以致儿女辈，无不羸以尫。
行行燕山下，悠悠易水傍。
北风无时无，南人少裘裳。
汝父近八袠，汝母七旬将。
苟可得一职，归甘泌之洋。
生理我无策，徒此歌慨慷。
壮士一大笑，出门青天长。
送男存心如燕二月二十五日夜走筆古體·其一
作者：方回
朝代：宋

我年三十四，鄂漢脫戰場。
四月扁舟東，生汝於建康。
九載鶴山門，靜翁還鵷行。
實爲舊主人，別意殊徊徨。
爾時京湖閫，開府羅才良。
呂氏賢父子，欲我高騰驤。
補以□□爵，江岸司征航。
既而今左轄，千騎如池陽。
携我一家往，郡齋代表章。
汝姊始四歲，同爾歸南堂。
明年辛酉秋，浙漕鶚薦翔。
道山此大恩，給我鬻爵郎。
別省第一人，見知梧與杭。
不學執國柄，似道貪如狼。
其客福建子，瑩中狼如羊。
厥子偶不第，乃獨憾老方。
讒之於似道，陰幽弩機張。
廷試復第一，考官文趙常。
易置乙科首，爾豈識臭香。
蕭艾壓蘭蕙，我心亦不忙。
仕宦天有命，豈由人低昂。
不意毒愈盛，廖真嬖人倉。
五百彼何知，四遭白簡霜。
故嘗忤林秴，何至嗾郭閶。
魯港出師敗，蟣臣叫九蒼。
數其十可斬，乃先竄炎荒。
誅之木綿庵，身死國亦亡。
爲相亡人國，自合以命償。
匪我快私憤，人欲抽爾腸。
臺諫我不就，出守鄰故鄉。
送男存心如燕二月二十五日夜走筆古體·其二
作者：方回
朝代：宋

大物既歸周，裸士來殷商。
夷齊與箕微，均爲識三綱。
我所領小壘，可容久徜徉。
亦欲拾之去，羣盜紛寇攘。
勉强不得已，芟惡完善良。
完國非我責，完郡亦何傷。
幸保千里民，不爲劍戟戕。
姦鬼伏肘腋，兩賊程與黄。
門生訐座主，婿不顧糟糠。
妄告無反坐，官吏飽賄贓。
一朝擲笏綬，僅有書幾囊。
辛巳至庚子，闔門饑欲僵。
二十年不仕，愚意誰揣量。
苟生內自愧，一思汗如漿。
焉得掛海席，萬里窮扶桑。
茅屋蔭松菊，槿籬畦芋薑。
讀書粗知道，晦遯攀餘芳。
詩文亦不俗，千篇垂琳琅。
今汝往筮仕，已踰四十强。
蕭然乏行李，艱甚謀聚糧。
此皆我之過，棄官畏禍殃。
以致兒女輩，無不羸以尫。
行行燕山下，悠悠易水傍。
北風無時無，南人少裘裳。
汝父近八袠，汝母七旬將。
苟可得一職，歸甘泌之洋。
生理我無策，徒此歌慨慷。
壯士一大笑，出門青天長。
送畢用虎談星命
作者：方回
朝代：宋

知君家世擅儒風，不與江湖術士同。
季主市占排賈誼，□平肆卜服揚雄。
言談簡淡非長古，揖讓雍□□鞠躬。
甲子支干五星說，源流本出六經中。
送白廷玉常州教二首·其一
作者：方回
朝代：宋

世間可讀不多書，豈但撐腸似蠹魚。
小技僅能攻淺近，大言徒用騁高虛。
道心切戒偏忘助，義事毋先計毀譽。
我學暮年方見此，毗陵博士比何如。
送白廷玉常州教二首·其二
作者：方回
朝代：宋

詩酒論交幾歲寒，更無我輩甕虀酸。
劇談公每掀髯笑，偉幹人皆仰面看。
縱使未前乙夜席，何妨暫作甲科官。
祖風雅肖香山白，白玉堂登未是難。
送白廷玉常州教二首·其二
作者：方回
朝代：宋

诗酒论交几岁寒，更无我辈瓮虀酸。
剧谈公每掀髯笑，伟干人皆仰面看。
纵使未前乙夜席，何妨暂作甲科官。
祖风雅肖香山白，白玉堂登未是难。
送福州謝學正無疑歸南劍州
作者：方回
朝代：宋

問知桑梓處，師祖李延平。
往正三山學，看馳四海聲。
新吟嚴更典，老貌古兼清。
上水過衢信，閩溪却順行。
送秘书监丞张受益还都效山谷体
作者：方回
朝代：宋

君家所有吾弗如，价估万金犹有余。
科斗字前古彝器，椰子腹中行秘书。
楚吴闽粤吏狼虎，淮浙海江民鳖鱼。
归阙一言动天听，生灵百万免沦胥。
送秘書監丞張受益還都傚山谷體
作者：方回
朝代：宋

君家所有吾弗如，價估萬金猶有餘。
科斗字前古彝器，椰子腹中行秘書。
楚吳閩粵吏狼虎，淮浙海江民鱉魚。
歸闕一言動天聽，生靈百萬免淪胥。
送程侍御二首·其一
作者：方回
朝代：宋

乘傳來江表，觀風遍斗南。
年豐仍物貴，民瘠爲官貪。
浩浩良難測，元元恐弗堪。
二星奏天陛，勿謂此常談。
送程侍御二首·其二
作者：方回
朝代：宋

大門賢叔父，共載曲江春。
談笑今如夢，東南有此人。
竹林猶小阮，蓮社已遺民。
老死看公等，烟霄要路津。
送程桂軒子方還蜀治先墓
作者：方回
朝代：宋

周宣中興常武雅，程伯休父爲司馬。
其先重黎掌天地，此佐尹氏征伐者。
顔曾思復有七篇，孰云軻死道不傳。
洛中二程忽突起，乃有明道與伊川。
西蜀名士古相繼，東坡外家亦程氏。
吾州紫陽此姓多，宰相訥翁顯近世。
猗哉古渝程子方，年高七十彌健强。
子公禮甫侍入峽，灑掃松楸脩墓藏。
孝思祖考安遺體，何惜往來萬餘里。
曳裾岷峨山上雲，鼓棹灧澦堆前水。
儒流不與常人同，何况此郎娛此翁。
自古搜詩得句處，往往車中與舟中。
夔州十歌劉賓客，百花潭北子美宅。
二老遺蹤可訪尋，飛龍舞蛟轟霹靂。
五月重午離西湖，九月重九趨成都。
盍簪之別澆菖蒲，若堂之封酹茱萸。
小春早梅仲春柳，蜀地吳天兩俱有。
古渝何必卜故廬，不如再飲西湖酒。
送程桂轩子方还蜀治先墓
作者：方回
朝代：宋

周宣中兴常武雅，程伯休父为司马。
其先重黎掌天地，此佐尹氏征伐者。
颜曾思復有七篇，孰云轲死道不传。
洛中二程忽突起，乃有明道与伊川。
西蜀名士古相继，东坡外家亦程氏。
吾州紫阳此姓多，宰相讷翁显近世。
猗哉古渝程子方，年高七十弥健强。
子公礼甫侍入峡，洒扫松楸修墓藏。
孝思祖考安遗体，何惜往来万余里。
曳裾岷峨山上云，鼓棹滟滪堆前水。
儒流不与常人同，何况此郎娱此翁。
自古搜诗得句处，往往车中与舟中。
夔州十歌刘宾客，百花潭北子美宅。
二老遗踪可访寻，飞龙舞蛟轰霹雳。
五月重午离西湖，九月重九趋成都。
盍簪之别浇菖蒲，若堂之封酹茱萸。
小春早梅仲春柳，蜀地吴天两俱有。
古渝何必卜故庐，不如再饮西湖酒。
送紫阳王山长俊甫如武林五首·其一
作者：方回
朝代：宋

干淳以后学无师，嘉绍厌厌士气衰。
何等淫辞南岳稿，不祥妖谶晚唐诗。
三风盍遣郑声放，一日忽惊周鼎移。
欧九登庸柳七弃，昭陵曾筑太平基。
送紫阳王山长俊甫如武林五首·其二
作者：方回
朝代：宋

纷纷肉食笑儒冠，頼有吾徒耐岁寒。
心远要期来哲共，眼高不受俗书瞒。
樽前笑语窥胸次，灯下工夫见笔端。
好向故都求益友，归时敢作去时看。
送紫阳王山长俊甫如武林五首·其五
作者：方回
朝代：宋

钱塘湖上试经过，便似秦淮玉树歌。
突兀楼台新佛剎，依稀灯火旧沙河。
士皆戎服骈鞍马，女尚宫粧拂黛蛾。
我欲同君理轻棹，苏堤呼酒酹东坡。
送紫阳王山长俊甫如武林五首·其四
作者：方回
朝代：宋

儒风扫地久堪哀，谁与前朝养祸胎。
真魏无年乔郑寿，杜游不作董丁来。
游魂葛岭人方醉，转盼陈桥业遽灰。
頼是紫阳书尚在，不随迁鼎委蒿莱。
送紫阳赵山长治台叟三首·其二
作者：方回
朝代：宋

山好邻书塾，溪翁割钓矶。
许时为客久，长是送人归。
子去青衿喜，吾衰白髪稀。
会须桐荫底，酬唱羽觞飞。
送紫陽王山長俊甫如武林五首·其一
作者：方回
朝代：宋

乾淳以後學無師，嘉紹厭厭士氣衰。
何等淫辭南嶽稿，不祥妖讖晚唐詩。
三風盍遣鄭聲放，一日忽驚周鼎移。
歐九登庸柳七棄，昭陵曾築太平基。
送紫陽王山長俊甫如武林五首·其三
作者：方回
朝代：宋

戰鼙征騎洶人寰，此道煙昏霧晦間。
萬世難磨朱氏學，一官來管紫陽山。
窮冬碩果何曾食，滄海明珠不再還。
能作春霆啟幽蟄，終身我亦巷瓢顔。
送紫陽王山長俊甫如武林五首·其二
作者：方回
朝代：宋

紛紛肉食笑儒冠，頼有吾徒耐歲寒。
心遠要期來哲共，眼高不受俗書瞞。
樽前笑語窺胸次，燈下工夫見筆端。
好向故都求益友，歸時敢作去時看。
送紫陽王山長俊甫如武林五首·其五
作者：方回
朝代：宋

錢塘湖上試經過，便似秦淮玉樹歌。
突兀樓臺新佛剎，依稀燈火舊沙河。
士皆戎服駢鞍馬，女尚宮粧拂黛蛾。
我欲同君理輕棹，蘇堤呼酒酹東坡。
送紫陽王山長俊甫如武林五首·其四
作者：方回
朝代：宋

儒風掃地久堪哀，誰與前朝養禍胎。
真魏無年喬鄭壽，杜游不作董丁來。
游魂葛嶺人方醉，轉盼陳橋業遽灰。
頼是紫陽書尚在，不隨遷鼎委蒿萊。
送紫陽趙山長治台叟三首·其一
作者：方回
朝代：宋

昭代英髦盛，文儒氣數還。
天明黄道日，地重紫陽山。
斗食三年內，孤燈午夜間。
晦翁元不死，鑽仰定睎顔。
送紫陽趙山長治台叟三首·其三
作者：方回
朝代：宋

昔年初弱冠，丙午創書堂。
四海仰朱子，萬山環紫陽。
工夫誰久大，邃密要商量。
舊日鵝湖語，端能子細詳。
送紫陽趙山長治台叟三首·其二
作者：方回
朝代：宋

山好鄰書塾，溪翁割釣磯。
許時爲客久，長是送人歸。
子去青衿喜，吾衰白髪稀。
會須桐蔭底，酬唱羽觴飛。
送繆鳴陽六言
作者：方回
朝代：宋

象山之學超詣，水心之學刻畫。
後村之詩卑陋，樗寮之字怪癖。
舉世隨聲雷同，衆啞啞我愬愬。
此四者皆不可，尤不可第一癖。
送罗架阁弘道
作者：方回
朝代：宋

六籍讨雅奥，百家穷怪奇。
江沱马尘合，毛釐无所施。
不自我后先，逢此泽火时。
固已殛来恶，尚乃存微箕。
黼哻裸于京，越吟亦凄其。
冠冕垂缨紞，履屦饰纯綦。
褒博士服制，揖让公食仪。
前辈略已尽，后进渐不知。
老夫愧每生，骨立双鬓丝。
十年日夜醉，万里南北驰。
休官此山中，可与语者谁。
堂堂朱荆州，遗恨浮鸱夷。
有甥何其贤，酷似刘牢之。
贞元旧朝士，顾肯文学为。
出蜀赋八阵，游吴歌五噫。
酹月客星阁，吟风桐川湄。
湖海有此士，始见诗人诗。
惜往节谊鲜，嘆今文献衰。
论议吐一二，已觉余子卑。
宇宙不一姓，牛山空涟洏。
后周庾子山，北齐颜之推。
斯文天未泯，终古清名垂。
年可里社老，行足乡党师。
书痴俗所哂，各且教其儿。
虎头诧肉食，宁当朵吾颐。
路棘齿髪暮，语离不能悲。
送羅架閣弘道
作者：方回
朝代：宋

六籍討雅奧，百家窮怪奇。
江沱馬塵合，毛釐無所施。
不自我後先，逢此澤火時。
固已殛來惡，尚乃存微箕。
黼哻裸于京，越吟亦凄其。
冠冕垂纓紞，履屨飾純綦。
褒博士服制，揖讓公食儀。
前輩略已盡，後進漸不知。
老夫愧每生，骨立雙鬢絲。
十年日夜醉，萬里南北馳。
休官此山中，可與語者誰。
堂堂朱荆州，遺恨浮鴟夷。
有甥何其賢，酷似劉牢之。
貞元舊朝士，顧肯文學爲。
出蜀賦八陣，遊吳歌五噫。
酹月客星閣，吟風桐川湄。
湖海有此士，始見詩人詩。
惜往節誼鮮，嘆今文獻衰。
論議吐一二，已覺餘子卑。
宇宙不一姓，牛山空漣洏。
後周庾子山，北齊顔之推。
斯文天未泯，終古清名垂。
年可里社老，行足鄉黨師。
書癡俗所哂，各且教其兒。
虎頭詫肉食，寧當朵吾頤。
路棘齒髪暮，語離不能悲。
送胡云峰炳文录广信二首·其一
作者：方回
朝代：宋

盖舆上下立干坤，眼底无人可与论。
分数不难升地位，丝毫未易见天原。
因重文字穷羲画，速肖生徒半孔门。
斗食泮池何足凂，晦庵异姓要云孙。
送胡云峰炳文录广信二首·其二
作者：方回
朝代：宋

近沿关洛至干淳，远探羲图未画真。
自古斯文元有种，即今所学不无人。
转移鸮泮希声起，判断鹅湖正论□。
□□诸生仕邻国，变齐同囿杏坛春。
送胡仲虎归婺源并呈江山长雷
作者：方回
朝代：宋

大儒畴昔起干淳，天地星源一脉真。
肯使我为修学记，始知君是读书人。
流泉要验胸中活，死草无拘纸上陈。
太极初生第一点，寻根细认古今春。
送胡仲虎歸婺源并呈江山長雷
作者：方回
朝代：宋

大儒疇昔起乾淳，天地星源一脈真。
肯使我爲修學記，始知君是讀書人。
流泉要驗胸中活，死草無拘紙上陳。
太極初生第一點，尋根細認古今春。
送胡子游学正
作者：方回
朝代：宋

俗徒纷云云，章甫殊不竞。
不竞何以故，无奈二氏横。
予曰实不然，请各言其行。
开闢古至今，儒道独也正。
柱史玄牝门，专气保清凈。
末流诡长生，妄欲夺天命。
灵山见作用，误认气为性。
轮迴岂有之，怪缪莫究竟。
两俱可鄙者，巫觋事禳禜。
愚氓惑幻说，往往堕坑穽。
既曰身出家，粉黛侈婚娉。
岂不交鬼神，酒肉厌羶蒏。
此曹浪夸毗，内衰外徒盛。
吾侪读何书，尧舜至孔孟。
抢攘干戈后，学校幸未屏。
穷者伏闾阎，甘忍饥寒併。
仕或为冷官，官冷亦何病。
宁戚半夜歌，曾点暮春咏。
求己胜求人，自重岂容轻。
东家子朱子，述作贯百圣。
遗言一一在，足可雪几映。
省察中为和，存养义由敬。
上泝周程张，例不颛宰柄。
乃有功斯文，如揭日月镜。
韶音一以还，二氏噪卫郑。
榛蔓彼自迷，我此松柏劲。
历观史传间，不学行国政。
丧亡窃威福，依附涉巧令。
异端伺罅隙，磨牙骋讥评。
前哲贵内修，韫椟宁待聘。
信有饭不足，未羡庖欲清。
勉哉子此行，始终抱渊靓。
万一际奇逢，定作苍生庆。
不然归去来，预戒菊径迎。
送胡子游學正
作者：方回
朝代：宋

俗徒紛云云，章甫殊不競。
不競何以故，無奈二氏橫。
予曰實不然，請各言其行。
開闢古至今，儒道獨也正。
柱史玄牝門，專氣保清凈。
末流詭長生，妄欲奪天命。
靈山見作用，誤認氣爲性。
輪迴豈有之，怪繆莫究竟。
兩俱可鄙者，巫覡事禳禜。
愚氓惑幻說，往往墮坑穽。
既曰身出家，粉黛侈婚娉。
豈不交鬼神，酒肉厭羶蒏。
此曹浪夸毗，內衰外徒盛。
吾儕讀何書，堯舜至孔孟。
搶攘干戈後，學校幸未屏。
窮者伏閭閻，甘忍饑寒併。
仕或爲冷官，官冷亦何病。
甯戚半夜歌，曾點暮春詠。
求己勝求人，自重豈容輕。
東家子朱子，述作貫百聖。
遺言一一在，足可雪几映。
省察中爲和，存養義由敬。
上泝周程張，例不顓宰柄。
乃有功斯文，如揭日月鏡。
韶音一以還，二氏噪衛鄭。
榛蔓彼自迷，我此松柏勁。
歷觀史傳間，不學行國政。
喪亡竊威福，依附涉巧令。
異端伺罅隙，磨牙騁譏評。
前哲貴內脩，韞匵寧待聘。
信有飯不足，未羨庖欲清。
勉哉子此行，始終抱淵靚。
萬一際奇逢，定作蒼生慶。
不然歸去來，預戒菊徑迎。
送胡雲峰炳文錄廣信二首·其一
作者：方回
朝代：宋

蓋輿上下立乾坤，眼底無人可與論。
分數不難升地位，絲毫未易見天原。
因重文字窮羲畫，速肖生徒半孔門。
斗食泮池何足凂，晦庵異姓要雲孫。
送胡雲峰炳文錄廣信二首·其二
作者：方回
朝代：宋

近沿關洛至乾淳，遠探羲圖未畫真。
自古斯文元有種，即今所學不無人。
轉移鴞泮希聲起，判斷鵝湖正論□。
□□諸生仕鄰國，變齊同囿杏壇春。
送臨安洪行之次鮮于伯幾韻
作者：方回
朝代：宋

丈夫志四方，出戶無萬里。
焉能縮如蝸，鬰鬰久居此。
于思今子駿，落筆甫友美。
衮褒一字難，何獨賞之子。
勿謂貌甚尫，力可拔象齒。
隘哉招海柳，詎識子路喜。
橄欖政復苦，異彼道傍李。
豈其諫塗開，可口不見紀。
峨峨黄金臺，梯飈凌太紫。
大川楫方舟，明堂棟文梓。
新豐馬周足，斗酒可以洗。
送葉茂叔淮安教
作者：方回
朝代：宋

爲儒元匪易，入仕似無難。
捷疾非科第，飛騰即教官。
梁城依汴古，楚郡號淮安。
臺省多知己，書燈莫遣寒。
送西湖书院赵山长
作者：方回
朝代：宋

东南大郡莫如杭，其西有湖夸钱唐。
两贤刺史一隠士，春秋祠祀专蒸尝。
芙蓉杨柳鸥鹭傍，四时不绝炷瓣香。
后来好事者不作，屋摧阶圮莓苔荒。
钱唐城中十万户，自古无人兴书堂。
一朝书堂突兀起，鸱吻大殿环修廊。
其上高阁觚棱骧，其下丰碑镌琳琅。
香山东坡和靖叟，三像野服无金章。
寓意贵德不贵爵，高风大节遥相望。
诸生大带冠昂昂，遴选师儒恢典常，文星烨煜教雨滂。
谁其为此参预老，百世不朽徐子方。
赵君牵联同不朽，首助膏腴五百亩。
送西湖書院趙山長
作者：方回
朝代：宋

東南大郡莫如杭，其西有湖誇錢唐。
兩賢刺史一隠士，春秋祠祀專蒸嘗。
芙蓉楊柳鷗鷺傍，四時不絕炷瓣香。
後來好事者不作，屋摧階圮莓苔荒。
錢唐城中十萬戶，自古無人興書堂。
一朝書堂突兀起，鴟吻大殿環脩廊。
其上高閣觚稜驤，其下豐碑鎸琳琅。
香山東坡和靖叟，三像野服無金章。
寓意貴德不貴爵，高風大節遥相望。
諸生大带冠昂昂，遴選師儒恢典常，文星燁煜教雨滂。
誰其爲此參預老，百世不朽徐子方。
趙君牽聯同不朽，首助膏腴五百畝。
送譯學靳教授
作者：方回
朝代：宋

魯國多逢掖，周官設象胥。
精言通九譯，博學本三餘。
職冷冰相似，心清水不如。
負才宜大用，別有腹中書。
送译学靳教授
作者：方回
朝代：宋

鲁国多逢掖，周官设象胥。
精言通九译，博学本三余。
职冷冰相似，心清水不如。
负才宜大用，别有腹中书。
送赵仁则官满西归三首·其三
作者：方回
朝代：宋

宇宙今年气数新，不愁无地着閒身。
西成稼穑占鱼梦，南纪干戈息马尘。
随分田园胜仕宦，及时儿女了婚姻。
细思便合从君去，龙虎山中作道人。
送赵子昂
作者：方回
朝代：宋

文赋早知名，君今陆士衡。
真能辨龙鲊，未可忘莼羹。
剩喜修途闢，深防俗目惊。
时闻黄耳信，缓步取公卿。
送赵子昂提调写金经
作者：方回
朝代：宋

青藜夜照玉堂直，外补已至二千石。
不合自以艺能累，天下善书今第一。
魏晋力命王略帖，摹临有过无不及。
真行草外工篆隶，兼有与可伯时癖。
小者士庶携卷轴，大者王侯掷缣帛。
门前踏断铁门限，苦向王孙觅真迹。
有时乘兴扫龙蛇，图画纸素动成疋。
有时厌俗三叹息，何乃以此为人役。
如池如沟弃残墨，如冢如陵堆败笔。
太湖西畔松雪斋，七弦风清碧山碧。
桃花水肥钓鳜鱼，春雨春风一蓑笠。
胡为拾此復尘埃，鸣鞭更上金台驿。
白马四十二章来，一大藏今五千帙。
订讹补譌重缮写，金字琅函较甲乙。
考工记属冬官卿，润文使专宰相职。
北门学士董此事，一儒迥胜缁辈百。
精神如玉鬓如漆，天上知己密如栉。
省台要官俱可得，还自管城子中出。
右军写经博白鹅，孰与明时见数多。
送赵无己之临川
作者：方回
朝代：宋

古之诸侯公侯伯，今之诸侯二千石。
建邦作郡事不同，后车皆当载宾客。
钓鱼吕望朝弃竿，饭牛宁越夜辞轭。
云龙风虎机会偶，赫奕功名垂竹帛。
原尝春陵四公子，珠履三千分鼎食。
冯讙市义薄聚敛，毛遂歃盟却强敌。
梁王兔园礼词人，相如之赋枚乘七。
平津更有翘材馆，大开东阁英彦集。
徒步常何起马周，落河房管任刘秩。
严郑公延杜子美，郭汾阳遇李太白。
朱门若止藏歌舞，无一措大研文墨。
不知稼穑友朋阙，傥非痴物亦俗物。
临川太守千骑行，谁董琴瑟护书册。
吾子从之大江西，训诱诸郎据师席。
王介甫之学误人国家，陆子静之学杂彼禅佛。
四海公论有如此，读书岂可无拣择。
若夫拟岘台登临而赋诗，不妨寄我清江纸一疋。
送起上人
作者：方回
朝代：宋

五台秋雪外，一钵几年归。
名剎今无数，真僧似此稀。
万山供破屩，九月耐单絺。
定忆穿南麓，同听落叶飞。
送起上人
作者：方回
朝代：宋

五臺秋雪外，一鉢幾年歸。
名剎今無數，真僧似此稀。
萬山供破屩，九月耐單絺。
定憶穿南麓，同聽落葉飛。
送趙仁則官滿西歸三首·其一
作者：方回
朝代：宋

稼軒賢帥有甥氏，梅野倫魁之里人。
春水江湖寬度量，秋天霜月瘦精神。
三年郡政彌縫密，四海詩朋燕笑頻。
題浣花牋當折柳，預愁船鼓轉東津。
送趙仁則官滿西歸三首·其三
作者：方回
朝代：宋

宇宙今年氣數新，不愁無地著閒身。
西成稼穡占魚夢，南紀干戈息馬塵。
隨分田園勝仕宦，及時兒女了婚姻。
細思便合從君去，龍虎山中作道人。
送趙仁則官滿西歸三首·其二
作者：方回
朝代：宋

妙年意氣日方中，致有前賢長者風。
言未始輕常簡潔，飲雖甚醉愈溫恭。
此邦小屈爲通守，吾老相逢已禿翁。
自笑全家歸未得，悵然寥廓羨冥鴻。
送趙子昂
作者：方回
朝代：宋

文賦早知名，君今陸士衡。
真能辨龍鮓，未可忘蓴羹。
剩喜脩途闢，深防俗目驚。
時聞黄耳信，緩步取公卿。
送趙子昂提調寫金經
作者：方回
朝代：宋

青藜夜照玉堂直，外補已至二千石。
不合自以藝能累，天下善書今第一。
魏晉力命王略帖，摹臨有過無不及。
真行草外工篆隸，兼有與可伯時癖。
小者士庶携卷軸，大者王侯擲縑帛。
門前踏斷鐵門限，苦向王孫覓真迹。
有時乘興掃龍蛇，圖畫紙素動成疋。
有時厭俗三歎息，何乃以此爲人役。
如池如溝棄殘墨，如冢如陵堆敗筆。
太湖西畔松雪齋，七弦風清碧山碧。
桃花水肥釣鱖魚，春雨春風一蓑笠。
胡爲拾此復塵埃，鳴鞭更上金臺驛。
白馬四十二章來，一大藏今五千帙。
訂訛補譌重繕寫，金字琅函較甲乙。
考工記屬冬官卿，潤文使專宰相職。
北門學士董此事，一儒迥勝緇輩百。
精神如玉鬢如漆，天上知己密如櫛。
省臺要官俱可得，還自管城子中出。
右軍寫經博白鵝，孰與明時見數多。
送趙揭陽北上·其一
作者：方回
朝代：宋

去歲別新正，今秋尚未行。
求書何太數，問選竟無成。
鱷海真曾到，龍沙果欲征。
恐如吾所料，姑用此爲名。
送趙揭陽北上·其二
作者：方回
朝代：宋

先世聯龍榜，難兄接鷺班。
時移誰念舊，身老各投閒。
吾已謀周翣，君猶戀漢綸。
與其奔赤日，何似卧青山。
送趙無己之臨川
作者：方回
朝代：宋

古之諸侯公侯伯，今之諸侯二千石。
建邦作郡事不同，後車皆當載賓客。
釣魚呂望朝棄竿，飯牛甯越夜辭軛。
雲龍風虎機會偶，赫奕功名垂竹帛。
原嘗春陵四公子，珠履三千分鼎食。
馮讙市義薄聚斂，毛遂歃盟却强敵。
梁王兔園禮詞人，相如之賦枚乘七。
平津更有翹材館，大開東閣英彥集。
徒步常何起馬周，落河房琯任劉秩。
嚴鄭公延杜子美，郭汾陽遇李太白。
朱門若止藏歌舞，無一措大研文墨。
不知稼穡友朋闕，儻非癡物亦俗物。
臨川太守千騎行，誰董琴瑟護書冊。
吾子從之大江西，訓誘諸郎據師席。
王介甫之學誤人國家，陸子靜之學雜彼禪佛。
四海公論有如此，讀書豈可無揀擇。
若夫擬峴臺登臨而賦詩，不妨寄我清江紙一疋。
送述明居士燕道覺歸東林
作者：方回
朝代：宋

君不見錢塘西湖三賢堂，林蘇宋人白傅唐。
三賢生本不相識，死乃異代同蒸嘗。
又不見吳江垂虹三高祠，鴟夷一舸浮西施。
天隨陸子玄真子，求志逃名非一時。
何似廬山東林三大老，生偶同時不同道。
道若不同同中心，香爐峰下足幽討。
雁門法師禪非禪，虎溪道士仙非仙。
栗里先生醉非醉，三方寸地通一天。
妥靈猶想當時笑，鼎立宇宙膽相照。
借問此笑笑者何，別有丹青不傳妙。
述明棄官歸東林，玉帝降敕榮冠簪。
羽衣似與儒釋異，所不異者胸中心。
我謂不須較同異，亦勿强求笑中意。
天下至今知幾晉法當忘言，祖述淵明醉還醉。
送邓善之提调写金经
作者：方回
朝代：宋

二三十载乡闾师，黄纸初除专讲帷。
溧阳虽小亦新郡，学廪粗足晨昏炊。
曰事未然缺次远，槐宫尚需蝉再嘶。
士食天禄行或使，暗中自有神扶持。
我昔识君初未髭，犀角双盈方颡颐。
饱学武库富蓄贮，粹行桓璧微瑕疵。
过市目不视左右，何啻董生园不窥。
含章晦美抱素藴，修之于家朝廷知。
一室万里限户阈，脚跟不动名四驰。
譬诸丰城瘗宝剑，紫气贯斗当有时。
平生识字乃余事，仓颉科斗扬雄奇。
饰翠泥金写梵夹，凡善书者能办之。
至用儒流董厥役，借此进贤培邦基。
晦翁岂止能诗者，澹庵胡公荐以诗。
唐柳公权以笔谏，忠鲠随事堪箴规。
去去行行勿復迟，未至烹雌炊扊扅。
白玉之堂凤凰池，不着君辈当着谁。
送郝同知
作者：方回
朝代：宋

仆昔尘忝岁壬戌，甲科为首降为乙。
宰相谓己□□□，□实见怒出私臆。
汉东掌教大洪山，寄名帅幕隶□□。
□陵还鄂舣安陆，燃火高岸夜伐荻。
是时约近一二□，□书有来递铃急。
阃公拆观众太息，郢州新丧二千石。
□□盖代真人豪，养士万数马千疋。
边头失此老□□，□□以致襄阳失。
世事轮云勿嘆嗟，郢州诸子吾皆识。
伯仲□□落鵰手，舞骑弯弓轰霹雳。
黄金锁甲青油幕，黄卷青灯从此出。
能为横槊建安诗，不减修禊永和笔。
难弟兄中屈指三，漳州半刺今第一。
黄閤紫枢乌台官，有求可以唾手得。
邂逅一閒二十年，髭雪鬓霜慵不摘。
我老我穷甚于公，公独枉驾顾此客。
既觞我酒俎豆之，又厪珠玉□□什。
一别千门换桃符，梅初未白柳遄碧。
人生有若鸿□□，衔芦一枝食数粒。
往来去就无定所，寒避江湖暖沙碛。
此心与彼独不同，睡裏有情梦相忆。
送郝同知
作者：方回
朝代：宋

僕昔塵忝歲壬戌，甲科爲首降爲乙。
宰相謂己□□□，□實見怒出私臆。
漢東掌教大洪山，寄名帥幕隸□□。
□陵還鄂艤安陸，燃火高岸夜伐荻。
是時約近一二□，□書有來遞鈴急。
閫公拆觀衆太息，郢州新喪二千石。
□□蓋代真人豪，養士萬數馬千疋。
邊頭失此老□□，□□以致襄陽失。
世事輪雲勿嘆嗟，郢州諸子吾皆識。
伯仲□□落鵰手，舞騎彎弓轟霹靂。
黄金鎖甲青油幕，黄卷青燈從此出。
能爲橫槊建安詩，不減修禊永和筆。
難弟兄中屈指三，漳州半刺今第一。
黄閤紫樞烏臺官，有求可以唾手得。
邂逅一閒二十年，髭雪鬢霜慵不摘。
我老我窮甚於公，公獨枉駕顧此客。
既觴我酒俎豆之，又厪珠玉□□什。
一別千門換桃符，梅初未白柳遄碧。
人生有若鴻□□，銜蘆一枝食數粒。
往來去就無定所，寒避江湖暖沙磧。
此心與彼獨不同，睡裏有情夢相憶。
送郭伯川
作者：方回
朝代：宋

皓首厖眉話昔遊，隙陰俯仰歎如流。
萬山中遇驅駰轡，十載前同上鶴樓。
洚水餘氓猶粥飯，潢池小醜更戈矛。
紛紛貪吏甚狼虎，盍與驅除絕後憂。
送郭伯川
作者：方回
朝代：宋

皓首厖眉话昔游，隙阴俯仰叹如流。
万山中遇驱骃辔，十载前同上鹤楼。
洚水余氓犹粥饭，潢池小丑更戈矛。
纷纷贪吏甚狼虎，盍与驱除绝后忧。
送鄧善之提調寫金經
作者：方回
朝代：宋

二三十載鄉閭師，黄紙初除專講帷。
溧陽雖小亦新郡，學廩粗足晨昏炊。
曰事未然缺次遠，槐宮尚需蟬再嘶。
士食天祿行或使，暗中自有神扶持。
我昔識君初未髭，犀角雙盈方顙頤。
飽學武庫富蓄貯，粹行桓璧微瑕疵。
過市目不視左右，何啻董生園不窺。
含章晦美抱素藴，修之於家朝廷知。
一室萬里限戶閾，脚跟不動名四馳。
譬諸豐城瘞寶劍，紫氣貫斗當有時。
平生識字乃餘事，倉頡科斗揚雄奇。
飾翠泥金寫梵夾，凡善書者能辦之。
至用儒流董厥役，借此進賢培邦基。
晦翁豈止能詩者，澹庵胡公薦以詩。
唐柳公權以筆諫，忠鯁隨事堪箴規。
去去行行勿復遲，未至烹雌炊扊扅。
白玉之堂鳳凰池，不著君輩當著誰。
送鄧善之翰林應奉并呈交代汪親家
作者：方回
朝代：宋

海內師儒四十强，臯比一撤即鵷行。
聲名久動黄金闕，相貌宜登白玉堂。
真學士當專翰墨，寡言人定鎮巖廊。
交承正是吾姻婭，爲謝魚龍老子汪。
送鄭君舉宣城教諭
作者：方回
朝代：宋

宣城畫虎遍天下，葉公好龍龍之假，百儒願陶一真者。
紅花木瓜銀杏園，年年包貢入中原，何如興賢起邱樊。
學徒尚有老梅否，詩聲千古捋歐九，子其作人舉薦口。
送醫工郭耕道
作者：方回
朝代：宋

上古三皇軒農羲，天始有柱地有基。
腹虛與實療民饑，心塞與開植民彝。
保民性命專厥司，握生殺權名曰醫。
萬事萬物有偶奇，一陰一陽之所爲。
五運六氣相參差，流行百骸敷四肢。
河隄蟻竅如針錐，榮衛微爽顛不治。
沉裏浮表數及遲，指下難明審毫釐。
能肉其骨扶其危，神聖工巧古所推。
汴梁凱旋并門師，代州之郭天下知。
半留中原半南移，大方脈科三百朞。
黄金臺邊驛騎馳，大樹古巷傳言絲。
趣裝北上揚喜眉，藥囊香細溫風吹。
肘後之祕神護持，本草我亦一二窺。
素問難經手曾披，但於一事似有疑。
左右心肝腎肺脾，女人反此背看之。
叔和脈經無此辭，託名爲訣翻支離。
尺盛尺弱分兩岐，句拙語俗意有疵。
舉世附和莫鉗鎚，惟晁公武能辨茲。
欲攀易牙別澠淄，郭侯去矣不可羈。
丹砂赤箭參朮芝，豕苓雞壅敗鼓皮。
百發百中謹所施，樓護侯鯖勿涎垂。
弘景當有還山期，贈行聊效黄庭詩。
送金壽之江正寫金字經
作者：方回
朝代：宋

碧落金仙躡漢庭，梵書翻寫過東溟。
宰官嘗領潤文使，法帖尚傳遺教經。
子敬比蹤洛神賦，率更媲美醴泉銘。
夢中五色文章筆，視草鰲扉趁妙齡。
送金寿之江正写金字经
作者：方回
朝代：宋

碧落金仙蹑汉庭，梵书翻写过东溟。
宰官尝领润文使，法帖尚传遗教经。
子敬比踪洛神赋，率更媲美醴泉铭。
梦中五色文章笔，视草鰲扉趁妙龄。
送金汉臣明府徐蜚英赞府还婺源
作者：方回
朝代：宋

星源长贰两贤者，丰采精神玉不如。
诗外更工长短句，腹中何限古今书。
平生事可心无愧，我辈人常气有余。
记取孚舟亭上语，定应时復寄鱼书。
送金漢臣明府徐蜚英贊府還婺源
作者：方回
朝代：宋

星源長貳兩賢者，丰采精神玉不如。
詩外更工長短句，腹中何限古今書。
平生事可心無愧，我輩人常氣有餘。
記取孚舟亭上語，定應時復寄魚書。
送陆君重五首·其一
作者：方回
朝代：宋

胥谓真英妙，元来极老成。
诗书裁簿领，忠厚胜聪明。
熟料干坤事，难穷九万程。
吾衰今已矣，公等付苍生。
送陈正之三首·其二
作者：方回
朝代：宋

婉画循中道，廉名集美誉。
直知能解事，元为饱看书。
用法何庸尽，颁条本自疏。
酇侯端许继，不问吐茵车。
送陳子振池州學正
作者：方回
朝代：宋

聞說池陽郡，初能曲突虞。
學官如舊否，文選尚存無。
魚蟹江淮聚，桑麻雨露腴。
物平仍酒賤，時佩翠微壺。
送陳正之三首·其一
作者：方回
朝代：宋

老筆文無害，升堂指顧間。
才高心每恕，事遽色常閒。
棋局消長晝，詩囊括好山。
去時似來日，添得令名還。
送陳正之三首·其三
作者：方回
朝代：宋

昔在東原北，高唐一再行。
金書儒廟壯，畫壁驛亭清。
仕宦中年達，親知遠道迎。
江南何處好，細話紫陽城。
送陳正之三首·其二
作者：方回
朝代：宋

婉畫循中道，廉名集美譽。
直知能解事，元爲飽看書。
用法何庸盡，頒條本自疏。
酇侯端許繼，不問吐茵車。
送陸君重五首·其一
作者：方回
朝代：宋

胥謂真英妙，元來極老成。
詩書裁簿領，忠厚勝聰明。
熟料乾坤事，難窮九萬程。
吾衰今已矣，公等付蒼生。
送陸君重五首·其三
作者：方回
朝代：宋

豈不亦分符，圭田廨宅無。
一樓棲僦寓，百費仰家租。
琴韻消長日，詩盟許老夫。
用心自塵外，未覺與同途。
送陸君重五首·其二
作者：方回
朝代：宋

謂世無廉吏，吾猶見此人。
政聲口碑在，陰德□□新。
薄俗難開眼，亨途易致身。
一清當百濁，端肯混光塵。
送陸君重五首·其五
作者：方回
朝代：宋

起伏難前定，行藏喜自由。
足堪娛壽母，幸不乏先疇。
酒具饒魚蟹，郊居少應酬。
兩無慚事育，何用到壺頭。
送陸君重五首·其四
作者：方回
朝代：宋

四寶堂空後，歸舟有底珍。
唯將好山色，可語故鄉人。
他日公能憶，吾邦俗尚淳。
信難臧否遽，早覺是非真。
送高险崖一直翁二上人还扬州
作者：方回
朝代：宋

岁晚江湖尚此行，从今一钵老淮城。
闻闻见见元无法，去去来来岂有情。
肯復餐针效罗什，独能沽酒致渊明。
风吹云散各南北，我亦归寻钓石盟。
送高險崖一直翁二上人還揚州
作者：方回
朝代：宋

歲晚江湖尚此行，從今一鉢老淮城。
聞聞見見元無法，去去來來豈有情。
肯復餐針效羅什，獨能沽酒致淵明。
風吹雲散各南北，我亦歸尋釣石盟。
送鮑子壽寶慶教授
作者：方回
朝代：宋

吾聞陳后山，兩爲彭城教。
先生新安人，歷歲董卿□。
□□晚潁州，日與坡老樂。
君今實似之，往食邵陽稍。
□□□□□，□□□□□。
吾聞徐孝節，教授家山陽。
其名聞于朝，其行高□□。
□□大書之，特褒宣德郎。
君今詎止此，即日鵷鷺行。
□□□□□，□□□□□。
戊午秋七月，予泛洞庭湖。
君山朝欲曙，武口日未□。
□□怒蛟龍，忠信堪支吾。
君胸有所挾，浮湘弔蒼梧。
□□□□□，□□□□□。
長沙十二縣，東西湘江夾。
君才嶽麓高，君心洞庭□。
□□古邵州，青燈萃儒帢。
循循善誘人，不必劍□□。
君往隸邵學，近接濂翁州。
君居長徽學，晦翁之故丘。
顔曾思生魯，孟子生於鄒。
君其鄒魯人，天畀鄒魯遊。
送鲍子寿宝庆教授
作者：方回
朝代：宋

吾闻陈后山，两为彭城教。
先生新安人，历岁董卿□。
□□晚颍州，日与坡老乐。
君今实似之，往食邵阳稍。
□□□□□，□□□□□。
吾闻徐孝节，教授家山阳。
其名闻于朝，其行高□□。
□□大书之，特褒宣德郎。
君今讵止此，即日鹓鹭行。
□□□□□，□□□□□。
戊午秋七月，予泛洞庭湖。
君山朝欲曙，武口日未□。
□□怒蛟龙，忠信堪支吾。
君胸有所挟，浮湘弔苍梧。
□□□□□，□□□□□。
长沙十二县，东西湘江夹。
君才岳麓高，君心洞庭□。
□□古邵州，青灯萃儒帢。
循循善诱人，不必剑□□。
君往隶邵学，近接濂翁州。
君居长徽学，晦翁之故丘。
颜曾思生鲁，孟子生于邹。
君其邹鲁人，天畀邹鲁游。
送黟縣學官江歸上饒石湖精舍
作者：方回
朝代：宋

小桃源住飯不足，夜鶴傳聲趣駕還。
細嚼紫陽山色飽，饞涎猶睨應天山。
連夜書·其一
作者：方回
朝代：宋

獨倚西樓夜漸深，下弦月欲近觜參。
立秋是日微微雨，病暑衰翁稍慰心。
連夜書·其三
作者：方回
朝代：宋

秋凉斷是合還家，三伏今年暑倍加。
病痛百般營藥草，精神一半減菱花。
連夜書·其二
作者：方回
朝代：宋

斜向西南月半彎，五更正值畢叉間。
朝來驟有風兼雨，紅暈饒添一大環。
連夜書·其四
作者：方回
朝代：宋

腐儒休致懶彈冠，樓倚新秋午夜闌。
木德臨參照南斗，江湖一稔百憂寬。
連雨
作者：方回
朝代：宋

下潦多成疾，荒墟或告饑。
夏寒幾閲月，晝晦動踰時。
墜果全無味，新禾間欲萎。
可能留少許，庚伏灑炎曦。
遇仇仁近出斋小饮次前韵五首·其三
作者：方回
朝代：宋

知君胸次蔼春阳，与世多炎岂有凉。
书室相迎黄卷积，羽人同坐白鬚长。
此翁久客贫兼病，今岁奇寒雪更霜。
一饷清谈百忧绝，故知退静胜奔忙。
遇仇仁近出斋小饮次前韵五首·其五
作者：方回
朝代：宋

我诗市匠制锥觿，君集王朝粲璧圭。
奇语时常欹枕咏，佳联直欲遍窗题。
猥思驽驾能追骥，终愧东颦敢效西。
赤甲白盐三峡路，无人肯泝浣花溪。
遇仇仁近出齋小飲次前韻五首·其一
作者：方回
朝代：宋

貧何所惡賤何羞，寓物無心任去留。
尚有可人同臭味，足相閒處與交遊。
銜盃痛飲真吾事，插架多書不外求。
頗欲買鄰今已晚，石田茅屋仗誰謀。
遇仇仁近出齋小飲次前韻五首·其三
作者：方回
朝代：宋

知君胸次藹春陽，與世多炎豈有凉。
書室相迎黄卷積，羽人同坐白鬚長。
此翁久客貧兼病，今歲奇寒雪更霜。
一餉清談百憂絕，故知退靜勝奔忙。
遇仇仁近出齋小飲次前韻五首·其二
作者：方回
朝代：宋

萬端□□□難宣，此腹便便六十年。
寧作鴟夷長貯酒，可能□□□名錢。
一瓢陋巷應常事，駟馬高車特偶然。
潦倒□□□□□，猶勝苔骨卧荒烟。
遇仇仁近出齋小飲次前韻五首·其五
作者：方回
朝代：宋

我詩市匠製錐觿，君集王朝粲璧圭。
奇語時常欹枕詠，佳聯直欲遍窗題。
猥思駑駕能追驥，終愧東顰敢效西。
赤甲白鹽三峽路，無人肯泝浣花溪。
遇仇仁近出齋小飲次前韻五首·其四
作者：方回
朝代：宋

百斛明珠價尚輕，新詩倍蓰幾連城。
即今自愧才將盡，如我初無語可驚。
涉世磨治良玉出，刀圭點化大丹成。
豈徒麗習資朋友，定霸須君主夏盟。
遇李尊师
作者：方回
朝代：宋

东城焉所适，有此松下风。
更有竹万计，连山翠如葱。
长廊无人白日静，古坛高殿秋阴中。
云房锁扃帘幔捲，久乃忽遇星冠翁。
一笑呼茗茗立具，坐对井边骧首龙。
五十余年阅此画，偶许后死频过从。
畴昔共饮徒，十不见八九。
昇天岂其然，冢骨今定朽。
老夫起立意欲去，尊师顾谓已温酒。
人生一刻快意难，何幸有酒浇此口。
屡劝不容遽上马，上马出门却回首。
遇李尊師
作者：方回
朝代：宋

東城焉所適，有此松下風。
更有竹萬計，連山翠如葱。
長廊無人白日靜，古壇高殿秋陰中。
雲房鎖扃簾幔捲，久乃忽遇星冠翁。
一笑呼茗茗立具，坐對井邊驤首龍。
五十餘年閲此畫，偶許後死頻過從。
疇昔共飲徒，十不見八九。
昇天豈其然，冢骨今定朽。
老夫起立意欲去，尊師顧謂已溫酒。
人生一刻快意難，何幸有酒澆此口。
屢勸不容遽上馬，上馬出門却回首。
遊石頭城
作者：方回
朝代：宋

卧龍起草廬，扶漢有餘忠。
欲結紫髯客，共追黄星公。
一言根本定，萬里氛翳空。
指此爲虎踞，長嘯吞西風。
夫豈樊吾圃，以虞他人攻。
烏林逸元惡，入蜀愴途窮。
汝亦趙佗輩，區區帝江東。
吾意本謂何，劍佩殊不同。
後來矯虔人，藉口欺盲聾。
九折劍閣棧，一泥函關封。
盜賊柄干將，姦雄非英雄。
老我弔古癖，徘徊梵王宮。
城壞遺甃泯，江徙孤岸穹。
中原芳草外，戰塵春濛濛。
酒盡欲下山，目極斜陽紅。
過句容縣
作者：方回
朝代：宋

王氣金陵宅，仙家句曲山。
興衰頻返掌，寒燠互循環。
雪沒陂塘裏，春生花樹間。
頗聞糝羊美，無酒破愁顔。
過吳式賢宅
作者：方回
朝代：宋

君家梅最古，舉世少人知。
天地無吾黨，風霜自北枝。
一痕新月外，數點小春時。
肯爲援琴否，浮香更有詩。
過嘉興道中接待寺丁丑十二月赴逮揚州遇雪留宿愴然有感
作者：方回
朝代：宋

疇昔留此寺，亦茲臘雪天。
天寒了不異，俯仰十一年。
是時尚守郡，赴逮趨淮壖。
不知坐何事，自省無尤愆。
家有屋幾間，亦有數頃田。
書生未甚窮，不憂無酒錢。
事白夏至秋，然後得南旋。
即今身自由，幸已不屬官。
客貧一物無，駕此如葉船。
四僕色常饑，況望酣與羶。
家人九霄外，何由致橐饘。
豈不亦念我，逢麴流饞涎。
我非不欲仕，危途畏隮顛。
勢雖已窘迫，心終無憂煎。
新歲六十二，白髪被兩肩。
尚堪屈此膝，跪起貴要前。
訪舊非得已，誰當佐腰纏。
尅日可以歸，小俟春牛鞭。
過崇德縣
作者：方回
朝代：宋

枯柳無風影不摇，敗牆頹屋意蕭蕭。
忽然喚醒承平夢，猶有紅欄夾畫橋。
過李景安論詩爲作長句
作者：方回
朝代：宋

三百年來工五七，追雅媲騷誰第一。
獨聞彭城陳正字，向來得法金華伯。
終古不朽語言在，以詩教人人不識。
善學少陵而不爲，殆如孟子不言易。
世人往往談神仙，便欲插翅登青天。
邀尋道士學服餌，朝呼暮吸夜煉煎。
換骨一語曾未悟，未辦黄庭脩內丹。
俗流無骨但有肉，蝦蟆敢競驪龍先。
姚合許渾精儷偶，青必對紅花對柳。
兒童傚之易不難，形則肖矣神何有。
求之雕刻繪畫間，鵠乃類鶩虎勝狗。
由陳入黄據杜壇，當知掬水月在手。
後生可畏嘗聞之，君友何人師者誰。
雙井白門浣花脈，實字用正虛用奇。
鬰輪袍曲異箏笛，藐姑射姿無粉脂。
梯危磴絕不可近，尚有簡齋橫一枝。
過楊華父宅與二僧同舟不及訪
作者：方回
朝代：宋

每喜佯狂叟，窮途說共財。
忽辭酒仙市，徑上客星臺。
鼓枻携支遁，過門憶老萊。
恐勞雞黍具，或可致新醅。
過汪翔甫宅
作者：方回
朝代：宋

南紀干戈後，相逢皓首稀。
草間翁仲在，華表令威歸。
骨壽由心泰，身癯獨道肥。
公松對吾菊，同閲幾芳菲。
過湖口望廬山
作者：方回
朝代：宋

江行初見雪中梅，梅雨霏微棹始迴。
莫道無人肯相送，廬山猶自過湖來。
過湖口渡
作者：方回
朝代：宋

峨峨臨峭壁，渺渺指寒洲。
船壓萬鈞重，帆開一葉浮。
雲沙連幾郡，雪浪舞中流。
目快心還恐，吾行曷少休。
過畫龍天始明
作者：方回
朝代：宋

落月猶餘彩，荒村已幾過。
店明燈透壁，石響馬升坡。
起早寒多嗽，忘勞暗自歌。
老夫亦小憩，霜重手頻呵。
過白土市
作者：方回
朝代：宋

椒頌無聞不見儺，客途如此寂寥何。
丙寅小運流年換，丁亥當生本命過。
白土市荒沽野釀，紫陽山遠夢吟窩。
還家要及春猶早，花滿千山笋滿坡。
過石門
作者：方回
朝代：宋

麥田下種稻田乾，秋盡江南亦未寒。
水凈風微船牽慢，蓴花蕰草盡堪看。
過社
作者：方回
朝代：宋

來時猶見雪飛花，花落今成雪委沙。
旅舍燕聲春過社，禪窗蝶夢客思家。
貓頭味薦廉泉笋，雀舌香分凈社茶。
豈謂故園無此物，直煩博望泛仙槎。
過秀州城東
作者：方回
朝代：宋

海邑疏囚昔此過，鳴榔未了又漁歌。
重來野色秋如許，似覺人家舊更多。
晴日茅簷橫曬布，水田竹架倒扦禾。
吳儂苟且度饑歲，焉得官廉吏不苛。
過臨平二首·其一
作者：方回
朝代：宋

臨平山下汎歸船，何必荷花五月天。
記取五更霜□□，□芳橋買小魚鮮。
過臨平二首·其二
作者：方回
朝代：宋

行在名存一夢惺，西湖路近六長亭。
陳橋驛與臨平鎮，興廢何人了汗青。
過臨平鎮
作者：方回
朝代：宋

樓船載甲曉聞鉦，知是何營將校行。
百五十年興廢事，韓家軍馬戰臨平。
過芙蓉嶺對鏡嶺羊鬬嶺新嶺塔嶺賦短歌五首·其一
作者：方回
朝代：宋

平生所聞芙蓉嶺，上如攀天下入井。
老乃來遊殊不然，褰裳頃刻升絕頂。
南踰大庾鷓鴣啼，北度居庸朔風緊。
客行到彼例凄酸，我已恍惚夢中景。
視險如夷兮要深省。
君不見芙蓉一嶺今已過，我但慢行君奈何。
過芙蓉嶺對鏡嶺羊鬬嶺新嶺塔嶺賦短歌五首·其三
作者：方回
朝代：宋

客謂老夫今老矣，胡爲尚落空山裏。
千艱百難萬不平，上嶺下嶺不肯已。
此嶺第三未爲險，人面獸心險於此。
乾坤一紀戰旗紅，偶脫亂離身不死。
流可無行兮坎即止。
君不見羊化爲石鬬即休，兩角蝸爭何所求。
過芙蓉嶺對鏡嶺羊鬬嶺新嶺塔嶺賦短歌五首·其二
作者：方回
朝代：宋

千鈞巨石百十萬，亂堆橫峙塞山澗。
故今流水作嗚咽，行人厭聞猶喜闞。
芙蓉非花鏡非鏡，無可充君耳目玩。
第一嶺望二三嶺，蜿蜒似作長蛇緩。
努力向前兮不須嘆。
君不見老夫足垠半天下，臨危豈是趦趄者。
過芙蓉嶺對鏡嶺羊鬬嶺新嶺塔嶺賦短歌五首·其五
作者：方回
朝代：宋

混沌何年分宇宙，天地日月常如舊。
如舊之中却常新，何曾一點受塵垢。
誰鑿此山爲捷徑，爭利奔名足馳驟。
新嶺終無可舊時，燠不加肥寒不瘦。
行人自無兮百年壽。
君不見嶺頭日日吹征塵，剩有新人無舊人。
過芙蓉嶺對鏡嶺羊鬬嶺新嶺塔嶺賦短歌五首·其四
作者：方回
朝代：宋

第四嶺頭分兩邑，相背無情水流急。
浙河東下彭蠡西，到海終須合爲一。
海東聞有沃焦石，萬國之水不供吸。
世故人心千百岐，有生必死終無迹。
焉用皇皇兮仍汲汲。
君不見塔嶺之塔焉在哉，不如有酒斟一杯。
過許村
作者：方回
朝代：宋

長安才上堰，風物似微饒。
野老能相認，輕船不待招。
炊菱開甑熱，秤鯽滿籃跳。
偶有樽中物，何爲靳一澆。
過釣臺
作者：方回
朝代：宋

真人飛白水，屏跡獨蒿萊。
漢祀無宗廟，嚴家有釣臺。
高風真可仰，逝水自堪哀。
擾擾俱澌盡，千帆日往來。
過長安市
作者：方回
朝代：宋

算橘租菱小市譁，堰頭橋尾約千家。
人家已盡無人處，時見芙蓉一岸花。
道山座主先生平章吕公挽歌辞五首·其一
作者：方回
朝代：宋

一门真将相，天地间生之。
表海太公望，封王郭子仪。
□□堪袭阃，跨竈早持麾。
福寿完终始，人□□□□。
道山座主先生平章吕公挽歌辞五首·其三
作者：方回
朝代：宋

□公三十岁，死守汉阳城。
焉得江陵阃，能支鄂渚兵。
椿庭纔不起，槐府已无情。
最恨木绵鬼，干坤一掷轻。
道山座主先生平章吕公挽歌辞五首·其二
作者：方回
朝代：宋

乃翁同此老，两柱共擎天。
初作二千石，才生十九年。
汉阳□最大，岭外帅何缘。
极恨湖滨相，姦臣喜弄权。
道山座主先生平章呂公挽歌辭五首·其一
作者：方回
朝代：宋

一門真將相，天地間生之。
表海太公望，封王郭子儀。
□□堪襲閫，跨竈早持麾。
福壽完終始，人□□□□。
道山座主先生平章呂公挽歌辭五首·其三
作者：方回
朝代：宋

□公三十歲，死守漢陽城。
焉得江陵閫，能支鄂渚兵。
椿庭纔不起，槐府已無情。
最恨木綿鬼，乾坤一擲輕。
道山座主先生平章呂公挽歌辭五首·其二
作者：方回
朝代：宋

乃翁同此老，兩柱共擎天。
初作二千石，才生十九年。
漢陽□最大，嶺外帥何緣。
極恨湖濱相，姦臣喜弄權。
道山座主先生平章呂公挽歌辭五首·其五
作者：方回
朝代：宋

大別登秋興，南樓望戰塵。
興亡元有數，生死不無神。
將相名千古，兒孫近百人。
生靈活億萬，報豈止公身。
道山座主先生平章呂公挽歌辭五首·其四
作者：方回
朝代：宋

昔僕叨名第，繄誰極作成。
首捐登仕誥，誤掇別闈□。
□□人皆喜，權臣獨不平。
可憐身欲死，無以報平生。
遯翁賜詩不已復次韻二首·其一
作者：方回
朝代：宋

登畿稍借隙陰賒，告后謀猷豈不嘉。
未斷周妻及何肉，已忘党酒與陶茶。
病軀度日惟憑藥，禿鬢經春不識花。
頼有公詩滿歸橐，定成多寶駭貧家。
遯翁賜詩不已復次韻二首·其二
作者：方回
朝代：宋

極知旅瑣酒難賒，亦欠魚如丙穴嘉。
稍向市工求舊硯，更從山戶覓新茶。
芙蓉欲度崔嵬嶺，芍藥猶餘爛漫花。
但恐歸途別懷惡，時須迴首故人家。
遯翁赐诗不已復次韵二首·其一
作者：方回
朝代：宋

登畿稍借隙阴赊，告后谋猷岂不嘉。
未断周妻及何肉，已忘党酒与陶茶。
病躯度日惟凭药，秃鬓经春不识花。
頼有公诗满归橐，定成多宝骇贫家。
遯翁赐诗不已復次韵二首·其二
作者：方回
朝代：宋

极知旅琐酒难赊，亦欠鱼如丙穴嘉。
稍向市工求旧砚，更从山户觅新茶。
芙蓉欲度崔嵬岭，芍药犹余烂漫花。
但恐归途别怀恶，时须迴首故人家。
邻饮
作者：方回
朝代：宋

邻壁偶过从，举杯相尔汝。
初筵供园蔬，咸韭最为美。
稍□始进果，干栗颇便齿。
数十至无算，醒已五鼓矣。
问言案酒何，唯独螃蟹尔。
万事不称意，此乃差可喜。
郑无贰和予杂言有缘督之句用韵谢之
作者：方回
朝代：宋

可食不必驼峰肉，可居不必鸱尾屋。
竹篱菜羹人得知，此中有士定不俗。
东里先生癯似鹤，閒门不受童蒙渎。
七絃琴外棋一枰，七星冠上巾一幅。
忽然一日紫阳虚叟来，暂肯朦胧开睡目。
朝闻客子代穰侯，暮见河阳诛汧督。
居然鹏鷃自不齐，孰谓熊鱼俱所欲。
平生此老世人嫉若雠，至此方知夔一足。
无心敢徼失马福，勿用小荣包大辱。
富儿贵公百花尽，吾曹冷落如残菊。
君不见老氏故书教我云，守雌守黑为溪谷。
会当访公更谋一大醉，幕天席地鼾卧无南北。
郡送桃符戏书
作者：方回
朝代：宋

狂颇如豪拙似痴，人难忍者我能之。
六旬老境三椽屋，四海虚名万首诗。
不惜黄金偿酒债，犹将白髪缀花枝。
儿孙十辈谁家有，心事唯应造物知。
郡送桃符戲書
作者：方回
朝代：宋

狂頗如豪拙似癡，人難忍者我能之。
六旬老境三椽屋，四海虛名萬首詩。
不惜黄金償酒債，猶將白髪綴花枝。
兒孫十輩誰家有，心事唯應造物知。
鄭無貳和予雜言有緣督之句用韻謝之
作者：方回
朝代：宋

可食不必駝峰肉，可居不必鴟尾屋。
竹籬菜羹人得知，此中有士定不俗。
東里先生癯似鶴，閒門不受童蒙瀆。
七絃琴外棋一枰，七星冠上巾一幅。
忽然一日紫陽虛叟來，暫肯朦朧開睡目。
朝聞客子代穰侯，暮見河陽誅汧督。
居然鵬鷃自不齊，孰謂熊魚俱所欲。
平生此老世人嫉若讎，至此方知夔一足。
無心敢徼失馬福，勿用小榮包大辱。
富兒貴公百花盡，吾曹冷落如殘菊。
君不見老氏故書教我云，守雌守黑爲谿谷。
會當訪公更謀一大醉，幕天席地鼾卧無南北。
鄰飲
作者：方回
朝代：宋

鄰壁偶過從，舉杯相爾汝。
初筵供園蔬，鹹韭最爲美。
稍□始進果，乾栗頗便齒。
數十至無算，醒已五鼓矣。
問言案酒何，唯獨螃蟹爾。
萬事不稱意，此乃差可喜。
鄱阳分水岭
作者：方回
朝代：宋

转山五七里，涉磵十百所。
碎石铁蒺藜，锐石木龃龉。
岂但行人难，亦復念我马。
水涸尚自可，况乃值过雨。
正月春气动，江南异北土。
崖溜一已滴，奔湍怒如鼓。
缅怀十载前，荆蜀及湓渚。
大阃走铃檄，杂沓混民旅。
此驿既已废，十步九榛莽。
军行不赍粮，所至頼钞掳。
中产得几家，迁避入深坞。
穷户无一物，草棘障环堵。
前冈二客来，望我百步许。
意其为武夫，疾走蔽险阻。
人情既可见，避兵如避虎。
矧肯治私道，筑削费杵斧。
丛篁鸣野鸟，黯黯天欲雨。
老矣为此游，作诗记良苦。
鄱阳道中
作者：方回
朝代：宋

舟楫仍鞍马，年年事远征。
长禁波浪恶，罕见道途平。
诗酒唯疏放，干坤尚甲兵。
吾衰甘已矣，正尔负平生。
鄱陽分水嶺
作者：方回
朝代：宋

轉山五七里，涉磵十百所。
碎石鐵蒺藜，銳石木齟齬。
豈但行人難，亦復念我馬。
水涸尚自可，况乃值過雨。
正月春氣動，江南異北土。
崖溜一已滴，奔湍怒如鼓。
緬懷十載前，荆蜀及湓渚。
大閫走鈴檄，雜遝混民旅。
此驛既已廢，十步九榛莽。
軍行不齎糧，所至頼鈔擄。
中産得幾家，遷避入深塢。
窮戶無一物，草棘障環堵。
前岡二客來，望我百步許。
意其爲武夫，疾走蔽險阻。
人情既可見，避兵如避虎。
矧肯治私道，築削費杵斧。
叢篁鳴野鳥，黯黯天欲雨。
老矣爲此遊，作詩記良苦。
鄱陽湯仲材以其家息庵存齋東澗三大老鄂州黄龍寺僧惠璋入石詩裝爲一軸求士大夫贊頌紫陽山下方回之先人字元章嘉定甲戌與晦靜先生同年爲下偈言而不及此意可乎仲材能作祇夜回作伽佗可也·其一
作者：方回
朝代：宋

黄鶴磯頭百戰塵，黄龍詩刻尚如新。
終然峴首碑安在，羊祜元非死朽人。
鄱陽湯仲材以其家息庵存齋東澗三大老鄂州黄龍寺僧惠璋入石詩裝爲一軸求士大夫贊頌紫陽山下方回之先人字元章嘉定甲戌與晦靜先生同年爲下偈言而不及此意可乎仲材能作祇夜回作伽佗可也·其三
作者：方回
朝代：宋

晦靜先生甲戌榜，元章先子幸同年。
升沈一付六如夢，休賦青雲紫陌篇。
鄱陽湯仲材以其家息庵存齋東澗三大老鄂州黄龍寺僧惠璋入石詩裝爲一軸求士大夫贊頌紫陽山下方回之先人字元章嘉定甲戌與晦靜先生同年爲下偈言而不及此意可乎仲材能作祇夜回作伽佗可也·其二
作者：方回
朝代：宋

息存東澗三湯老，文我平生盡見之。
身到黄龍山幾度，却慚欠讀惠璋碑。
鄱陽湯仲材以其家息庵存齋東澗三大老鄂州黄龍寺僧惠璋入石詩裝爲一軸求士大夫贊頌紫陽山下方回之先人字元章嘉定甲戌與晦靜先生同年爲下偈言而不及此意可乎仲材能作祇夜回作伽佗可也·其四
作者：方回
朝代：宋

水繞芝山過紫陽，倒流不解上南昌。
兩家俱有傳燈子，始信真源氣脈長。
鄱陽道中
作者：方回
朝代：宋

舟楫仍鞍馬，年年事遠征。
長禁波浪惡，罕見道途平。
詩酒唯疏放，乾坤尚甲兵。
吾衰甘已矣，正爾負平生。
酒戒
作者：方回
朝代：宋

老身偶不飲，終夜不能眠。
客枕味最惡，客腸思欲穿。
一夕飲踰量，終日不能起。
雖非必死病，亦有可死理。
愚者稟氣濁，賢者稟氣清。
保此元神者，無以物喪精。
惟酒足忘憂，無之固不可。
少飲固自佳，過飲將殺我。
酴醾盛开二绝·其一
作者：方回
朝代：宋

罗雀閒门未寂寥，小园花事自春饶。
日葵霜菊踰千本，更有酴醿十万条。
酴醾盛开二绝·其二
作者：方回
朝代：宋

雪色联飞蝶过廊，乌衣交语燕归梁。
酴醿花下午酲解，春静人閒白日长。
酴醾盛開二絕·其一
作者：方回
朝代：宋

羅雀閒門未寂寥，小園花事自春饒。
日葵霜菊踰千本，更有酴醿十萬條。
酴醾盛開二絕·其二
作者：方回
朝代：宋

雪色聯飛蝶過廊，烏衣交語燕歸梁。
酴醿花下午酲解，春靜人閒白日長。
酴醿花
作者：方回
朝代：宋

未用炉熏燃笃耨，何须粉面佐娉婷。
通宵痛饮此花下，露滴杯中酒更醒。
酴醿花
作者：方回
朝代：宋

未用爐薰燃篤耨，何須粉面佐娉婷。
通宵痛飲此花下，露滴杯中酒更醒。
醉吟五首·其一
作者：方回
朝代：宋

积金至充栋，量珠动论斗。
甚者爱玩具，日夕不离手。
匪德身不保，徒为他人守。
吾尝蓄万书，田亦殖数亩。
一旦忽破散，此事悟已久。
醉卧一衾外，余皆非我有。
无钱不必忧，有钱即沽酒。
醉吟五首·其一
作者：方回
朝代：宋

積金至充棟，量珠動論斗。
甚者愛玩具，日夕不離手。
匪德身不保，徒爲他人守。
吾嘗蓄萬書，田亦殖數畝。
一旦忽破散，此事悟已久。
醉卧一衾外，餘皆非我有。
無錢不必憂，有錢即沽酒。
醉吟五首·其三
作者：方回
朝代：宋

有兴云不亡，谓昼无夜时。
达人悟兹理，何用浪自悲。
姬周过八百，再传嬴秦萎。
彭殇共一尽，修短何议为。
屋角鸭脚树，开户閒观之。
昨者见生叶，丹实今离离。
老夫欲不饮，奈何霜鬓催。
醉吟五首·其三
作者：方回
朝代：宋

有興云不亡，謂晝無夜時。
達人悟茲理，何用浪自悲。
姬周過八百，再傳嬴秦萎。
彭殤共一盡，脩短何議爲。
屋角鴨脚樹，開戶閒觀之。
昨者見生葉，丹實今離離。
老夫欲不飲，奈何霜鬢催。
醉吟五首·其二
作者：方回
朝代：宋

去年所見人，今年忽無之。
何况六十年，追憶童兒時。
三皇及五帝，安在堯與羲。
謂古有不死，學仙真愚癡。
崇高易深拱，喪亂難前知。
氣力儻可恃，不歌陰陵騅。
吾手幸未廢，杯來何不持。
醉吟五首·其五
作者：方回
朝代：宋

淵明年十九，謝公破苻堅。
此時尚可爲，未及出仕年。
太傅一丘志，永言負東山。
道子國寶輩，日趣晉祚遷。
參軍與百里，黽勉一紀間。
典午竟已矣，於茲遂歸田。
至今會心人，仰高醉中言。
醉吟五首·其四
作者：方回
朝代：宋

窃评先民诗，尚復有长短。
后进与兹事，我意终不满。
语言岂不工，良欠旨意远。
音节混淫哇，气习泥季晚。
顾于五柳公，独左为刘袒。
异哉晋宋间，有此昭华管。
日以酒酹之，一□或百返。
醉吟五首·其四
作者：方回
朝代：宋

竊評先民詩，尚復有長短。
後進與茲事，我意終不滿。
語言豈不工，良欠旨意遠。
音節混淫哇，氣習泥季晚。
顧於五柳公，獨左爲劉袒。
異哉晉宋間，有此昭華管。
日以酒酹之，一□或百返。
醉翁亭图引为赵达夫作
作者：方回
朝代：宋

识本色人须本色，臭味论心不论迹。
青莲居士浣花老，画像有人能画得。
非陈无己黄鲁直，看画题诗难落笔。
醉翁万代文章伯，中年偶堕滁阳谪。
琅琊山亭酿泉酒，翁心不醉醉宾客。
庆历朝廷天清明，谁张党论摇昇平。
禽鸣不知人之乐，党论无乃犹禽鸣。
一时人乐从太守，交错觥筹送杯酒。
乐其所乐翁来思，宾客欢譁终不知。
既是宾客尚不知，画工焉得而画之。
彼弈者弈射者射，摇毫臆度丹青解。
醉翁醉态尚难摹，翁心乐处如何画。
皆山一曲吾能歌，童而习之今鬓皤。
翰墨世无苏老坡，奈此图中风景何。
醉翁亭圖引爲趙達夫作
作者：方回
朝代：宋

識本色人須本色，臭味論心不論迹。
青蓮居士浣花老，畫像有人能畫得。
非陳無己黄魯直，看畫題詩難落筆。
醉翁萬代文章伯，中年偶墮滁陽謫。
琅琊山亭釀泉酒，翁心不醉醉賓客。
慶曆朝廷天清明，誰張黨論摇昇平。
禽鳴不知人之樂，黨論無乃猶禽鳴。
一時人樂從太守，交錯觥籌送杯酒。
樂其所樂翁來思，賓客歡譁終不知。
既是賓客尚不知，畫工焉得而畫之。
彼弈者弈射者射，摇毫臆度丹青解。
醉翁醉態尚難摹，翁心樂處如何畫。
皆山一曲吾能歌，童而習之今鬢皤。
翰墨世無蘇老坡，奈此圖中風景何。
醉贈宗陽寓居九江道士胡虛白祈雨感應
作者：方回
朝代：宋

欲血蛟螭出太阿，已翻銀漢下天河。
築場預覺人人飽，賽社應聞處處歌。
彈指三聲轟霹靂，張頤一噴響滂沱。
何曾別有神仙術，止是精神感格多。
醉醒
作者：方回
朝代：宋

酒所春归暮，醒时已五更。
被惊横盖短，灯喜再挑明。
小雨余残滴，羣蛙动暖声。
故园花正好，谁料客湓城。
醉醒
作者：方回
朝代：宋

酒所春歸暮，醒時已五更。
被驚橫蓋短，燈喜再挑明。
小雨餘殘滴，羣蛙動暖聲。
故園花正好，誰料客湓城。
醉題二首·其一
作者：方回
朝代：宋

倏忽侵尋八十翁，平生學問見詩中。
可因道術仙能到，何用禪言佛不同。
是是非非雙鬢白，鶑鶑燕燕百花紅。
太歲壬寅題此句，小樓買酒酹東風。
醉題二首·其二
作者：方回
朝代：宋

賣花人憩小樓前，買幾枝看日典錢。
詩向夢中頻□□，□才醉後便如仙。
貧閒略比陶元亮，老壽將過白樂天。
□□定爲林下計，嚴灘西向練溪船。
醉题二首·其一
作者：方回
朝代：宋

倏忽侵寻八十翁，平生学问见诗中。
可因道术仙能到，何用禅言佛不同。
是是非非双鬓白，鶑鶑燕燕百花红。
太岁壬寅题此句，小楼买酒酹东风。
释临邛记方物戏作
作者：方回
朝代：宋
体裁：古风

昔人注尔雅，大儒以为诮。学诗贵多识，圣言厥有诏。下博梯上约，后进曷克劭。矧于点�间，懵弗省体要。俗喙仅能□，古吭略未剽。四声故㩈拘，六书本幻妙。嘑姓骇厍暨，辩义谑笃笑。往讹足可戒，夙是政宜肖。郊霓纵劣约，窗岫宁蹈眺。鲰也缺兹析，寸抱踏��。探架获尘帙，偶幸脱斯燎。壁蟫蚀心胸，不受俞扁疗。粝食忘调饥，微膏恋残照。幽暗发蒙篰，乖剌合券约。稍免杕杜辱，敢倚陬隅俏。虚空了无味，强作吴牯噍。税驾如还乡，舍爵欲告庙。一方笔千名，拟谟贮深峤。桑榆老秃翁，廊肆付周召。讵思玉豉饵，岂羡金盐釂。庶异速朽子，霜原委荒烧。眼前黄口儿，曲踊诧壮少。但喜觥醽醁，靡肯囊熠耀。吾衰□□苦，汝健骋轻趬。布谷会有时，焉得常鹯鹞。
释临邛记方物戏作
作者：方回
朝代：宋

昔人註尔雅，大儒以为诮。
学诗贵多识，圣言厥有诏。
下博梯上约，后进曷克劭。
矧于点𪑮间，懵弗省体要。
俗喙仅能□，古吭略未剽。
四声故㩈拘，六书本幻妙。
嘑姓骇厍暨，辩义谑笃笑。
往讹足可戒，夙是政宜肖。
郊霓纵劣约，窗岫宁蹈眺。
鲰也缺兹析，寸抱踏𧇠𠿕。
探架获尘帙，偶幸脱斯燎。
壁蟫蚀心胸，不受俞扁疗。
粝食忘调饥，微膏恋残照。
幽暗发蒙篰，乖剌合券约。
稍免杕杜辱，敢倚陬隅俏。
虚空了无味，强作吴牯噍。
税驾如还乡，舍爵欲告庙。
一方笔千名，拟谟贮深峤。
桑榆老秃翁，廊肆付周召。
讵思玉豉饵，岂羡金盐釂。
庶异速朽子，霜原委荒烧。
眼前黄口儿，曲踊诧壮少。
但喜觥醽醁，靡肯囊熠耀。
吾衰□□苦，汝健骋轻趬。
布谷会有时，焉得常鹯鹞。
釋臨邛記方物戲作
作者：方回
朝代：宋

昔人註爾雅，大儒以爲誚。
學詩貴多識，聖言厥有詔。
下博梯上約，後進曷克劭。
矧於點𪑮間，懵弗省體要。
俗喙僅能□，古吭略未剽。
四聲故㩈拘，六書本幻妙。
嘑姓駭厙暨，辯義謔篤笑。
往訛足可戒，夙是政宜肖。
郊霓縱劣約，窗岫寧蹈眺。
鯫也缺茲析，寸抱踏𧇠𠿕。
探架獲塵帙，偶幸脫斯燎。
壁蟫蝕心胸，不受俞扁療。
糲食忘調饑，微膏戀殘照。
幽暗發蒙篰，乖剌合券約。
稍免杕杜辱，敢倚陬隅俏。
虛空了無味，强作吳牯噍。
稅駕如還鄉，舍爵欲告廟。
一方筆千名，擬謨貯深嶠。
桑榆老禿翁，廊肆付周召。
詎思玉豉餌，豈羨金鹽釂。
庶異速朽子，霜原委荒燒。
眼前黄口兒，曲踴詫壯少。
但喜觥醽醁，靡肯囊熠燿。
吾衰□□苦，汝健騁輕趬。
布穀會有時，焉得常鸇鷂。